cyanic-selkie/wikianc huggingface dataset:
മഹാചൈത്യശാല
മുംബൈയിൽ നിന്നും 125 കിലോമീറ്റർ അകലെയായി കാർളിയിലെ ബോർഘട്ട് കുന്നുകളിൽ സ്ഥിതി ചെയ്യുന്ന ഗുഹാക്ഷേത്രമാണ്‌ മഹാചൈത്യശാല. 124 അടി താഴ്ചയിൽ സ്ഥിതി ചെയ്യുന്ന കാർളി ഗുഹാക്ഷേത്രം ഇന്ത്യയിലെ ഗുഹാക്ഷേത്രങ്ങളിൽ ഏറ്റവും മികച്ചു നിൽക്കുന്ന ഒന്നായി കണക്കാക്കപ്പെടുന്നു.
ചരിത്രം
ബി.സി.ഇ. രണ്ടാം നൂറ്റാണ്ടിൽ ബുദ്ധമതാനുയായികളാണ്‌ ഈ ഗുഹാക്ഷേത്രം പണിതതെന്നു കരുതുന്നു. മണ്ഡപത്തിനകത്തെ സ്തൂപം മൂലമാണ്‌ ഇത് ബുദ്ധമതാനുയായികൾ നിർമ്മിച്ചതെന്നു വിശ്വസിക്കാൻ കാരണം. എന്നാൽ ജൈനമതക്കാരും സ്തൂപം നിർമ്മിച്ചിരുന്നതിനാൽ ഇത് ജൈനമതാനുയായികളുടെ നിർമ്മിതിയായും കരുതുന്നുണ്ട്. ഹിന്ദുക്കൾ ഈ സ്തൂപത്തെ ശിവലിംഗമായാണ്‌ കണക്കാക്കുന്നത്.
അവലംബം
വിഭാഗം:ഇന്ത്യയിലെ ഗുഹാക്ഷേത്രങ്ങൾ
കൂദാശകൾ
ക്രിസ്തു സ്ഥാപിച്ചതും വരപ്രസാദം നല്കുന്നതുമായ പ്രതീകാത്മക ചടങ്ങുകൾ ആണ്‌ കൂദാശകൾ .കൂദാശകളിലൂടെ ദൈവത്തിന്റെ സാന്നിധ്യവും പ്രവർത്തനവും വഴി മനുഷ്യനുൾപ്പെടെയുള്ള ദൈവസൃഷ്ടികൾ വിശുദ്ധീകരിക്കപ്പെടുന്നു എന്നാണു ക്രൈസ്തവ വിശ്വാസം.
വാക്കിന്റെ അർഥം
ക്ദശ് എന്ന സുറിയാനി പദത്തിൽ നിന്നുമാണ് കൂദാശ എന്ന പദം രൂപപ്പെടുന്നത്. വിശുദ്ധീകരിക്കൽ എന്നാണർഥം.
ഏഴു കൂദാശകൾ
കൂദാശകൾ ഏഴാണെന്ന് ദൈവശാസ്ത്രപരമായി ആദ്യം സ്ഥാപിച്ചത് 12-ആം  ശതകത്തിൽ  പീറ്റർ ലൊബാർഡ് ആണ്. ലത്തീൻ സഭയിൽ ഇതു പ്രചരിപ്പിച്ചത് തോമസ് അക്വിനാസും.
മാമ്മോദീസ (ജ്ഞാനസ്നാനം)
ക്രൈസ്തവ സഭയിൽ അംഗത്വം നല്കുന്ന പ്രാരംഭകൂദാശയാണ് മാമ്മോദീസ. സ്‌നാനപ്പെടുന്ന വ്യക്തിയെ ജലത്തിൽ മൂന്നുതവണ പൂർണമായി മുക്കുകയായിരുന്നു പ്രാചീനരീതി. മെത്രാനോ വൈദികനോ ഡീക്കനോ തലയിൽ വെള്ളമൊഴിച്ച് പ്രാർഥിക്കുകയാണ് ഇന്നു ചെയ്യുന്നത്. മരണാസന്ന അവസ്ഥയിൽ ആർക്കും ഒരു വ്യക്തിയെ ആ വ്യക്തി ആവശ്യപ്പെടുന്നപക്ഷം സ്നാനപ്പെടുത്താം. പെന്തക്കൊസ്തർ മുതിർന്നവർക്ക് സ്നാനം നൽകുന്ന രീതിയാണ്‌ അനുവർത്തിച്ചു പോരുന്നത്. പൗരസ്ത്യപാരമ്പര്യത്തിൽ മാമ്മോദീസ നൽകുന്നതിനൊപ്പം തൈലാഭിഷേകവും പരിശുദ്ധകുർബാനയും അർത്ഥിക്ക് നൽകുന്നുണ്ട്. അതുകൊണ്ട് ഈ മൂന്ന് കൂദാശകളെയും പ്രാരംഭകൂദാശകൾ എന്നാണ് പൗരസ്ത്യക്രമത്തിൽ വിളിക്കുന്നത്. ആവർത്തിക്കപ്പെടുന്നില്ലാത്ത കൂദാശയാണിത്. പരിശുദ്ധത്രിത്വത്തിൻറെ നാമത്തിൽ ജലമുപയോഗിച്ച് നല്കുന്ന മാമ്മോദീസ ഏതു സഭാവിശ്വാസത്തിൽ നിന്നും സ്വീകരിച്ചാലും സാധുവാണെന്നാണ് കത്തോലിക്കാസഭയുടെ നിലപാട്.
തൈലാഭിഷേകം (സ്ഥൈര്യലേപനം)
ക്രിസ്തുവിലുള്ള വിശ്വാസം സ്ഥിരീകരിക്കുന്ന പരിശുദ്ധാത്മാവിന്റെ പ്രത്യേകവരത്തെ കുറിക്കുന്നതാണ് തൈലാഭിഷേകം അല്ലെങ്കിൽ സ്ഥൈര്യലേപനം. മൂറോൻ- വിശുദ്ധ തൈലം (ബാൾസവും ഒലിവെണ്ണയും ചേർന്ന തൈലം) നെറ്റിയിൽ പുരട്ടി പ്രാർഥിച്ചുകൊണ്ട് ഈ കൂദാശ പരികർമ്മം ചെയ്യുന്നു. ലത്തീൻ സഭയിൽ ഇതിന് സ്ഥൈര്യലേപനമെന്നും പൗരസ്ത്യസഭകളിൽ തൈലാഭിഷേകമെന്നും ഈ കൂദാശ അറിയപ്പെടുന്നു. ഈ കൂദാശയുടെ കാർമ്മികൻ ലത്തീൻ ക്രമത്തിൽ മെത്രാനാണെങ്കിൽ പൗരസ്ത്യക്രമത്തിൽ അത് വൈദികരാണ്. ഈ കൂദാശ ഒരു വ്യക്തിയിൽ പരിശുദ്ധാരൂപിയുടെ സവിശേഷമായ അഭിഷേകം ചൊരിയുകയും അതുവഴി ആ വ്യക്തിയെ ക്രിസ്തുസദൃശനാക്കുകയും ചെയ്യുന്നു എന്നാണ് ക്രൈസ്തവർ വിശ്വസിക്കുന്നത്. പ്രൊട്ടസ്റ്റൻറ് സഭക്കാർ ഇത് അനുഷ്ഠിക്കുന്നില്ല. പൗരസ്ത്യസഭയിൽ ജ്ഞാനസ്‌നാനത്തോടൊപ്പം ഈ കൂദാശ നല്കുന്നു. ജീവിതത്തിൽ ഒരിക്കൽ മാത്രം നല്കുന്നതാണ് ഈ കൂദാശ. പാശ്ചാത്യസഭക്കാർ 7 വയസ്സുകഴിഞ്ഞവർക്കേ ഇതു നല്കൂ.
വിവാഹം
കൂട്ടായ ജീവിതത്തിൻറെ കൂദാശയാണ് വിവാഹം. വിവാഹത്തിലൂടെ ക്രൈസ്തവദമ്പതികൾ ഈശോമിശിഹായിൽ ഭാര്യാഭർത്താക്കന്മാരായി ജീവിതം ആരംഭിക്കുന്നു. ദമ്പതിമാരിൽ ഒരാളുടെ മരണംവരെ ഈ കൂദാശ നിലനിൽക്കുന്നു. ജീവിതപങ്കാളിയുടെ മരണശേഷം പുനർവിവാഹം ചെയ്യാൻ അതിനു താൽപര്യമുള്ളവർക്ക് അവസരമുണ്ട്. സാധുവായതും ദമ്പതികളുടെ ശാരീരികസംയോഗംവഴി പൂർണ്ണമായതുമായ ഒരു വിവാഹം അസാധുവായി പ്രഖ്യാപിക്കാൻ ആർക്കും കഴിയില്ല എന്നതാണ് കത്തോലിക്കാസഭയുടെ നിലപാട്. വിവാഹമെന്ന കൂദാശ സ്വീകരിച്ചവർ പൗരോഹിത്യവും സ്വീകരിക്കുന്ന പാരമ്പര്യം ഓർത്തഡോക്സ്-യാക്കോബായ സഭകളിൽ നിലനിൽക്കുന്നുണ്ട്. പൗരസ്ത്യസഭകളിൽ വിവാഹിതരായ വൈദികരാണ് ഉള്ളത്. എന്നാൽ ലത്തീൻ സഭയിൽ ബ്രഹ്മചര്യജീവിതം പുരോഹിതർക്ക് ആവശ്യമാണ്. ഇന്ന് കത്തോലിക്കാസഭയിൽ ഉൾപ്പെട്ടിരിക്കുന്ന പൗരസ്ത്യസഭകളായ സീറോമലബാർ, സീറോമലങ്കര എന്നീ സഭകളും ബ്രഹ്മചര്യത്തോടെയുള്ള പൗരോഹിത്യമാണ് പിന്തുടരുന്നത്. കുടുംബജീവിതത്തിനു തുടക്കം കുറിക്കുന്ന വിവാഹം, പൗരോഹിത്യം എന്നീ കൂദാശകൾ, വൈദികനോ മെത്രാനോ അതിലും ഉയർന്ന പദവിയിലുള്ള വൈദികമേലധ്യക്ഷന്മാരോ പരികർമ്മം ചെയ്യണം. ലത്തീൻ സഭയിൽ വധൂവരന്മാരാണ് ഈ കൂദാശയുടെ കാർമ്മികർ. വിവാഹിതരാകാതെ ഏകസ്ഥരായി ജീവിക്കാനും ക്രൈസ്തവർക്ക് അനുവാദമുണ്ട്. അതായത് ഈ കൂദാശകൾ നിർബന്ധമായി അനുഷ്ഠിക്കേണ്ടതല്ല.
പൗരോഹിത്യം
ഈശോയുടെ പൗരോഹിത്യത്തെക്കുറിച്ച് പരാമർശിക്കുന്ന പുതിയനിയമഗ്രന്ഥം ഹെബ്രായലേഖനമാണ്. ഈശോയുടെ പൗരോഹിത്യത്തിൻറെ തുടർച്ചയായാണ് കത്തോലിക്കാ-ഓർത്തഡോക്സ് സഭകളിൽ ഈ കൂദാശ നിലനിൽക്കുന്നത്. ഇൻ പേർസോണ ക്രിസ്തി കപ്പൂത്തിസ്- ശിരസ്സായ മിശിഹായുടെ വ്യക്തിത്വത്തിൽ- ആണ് പുരോഹിതൻ തൻറെ ശുശ്രൂഷകൾ നിർവ്വഹിക്കുന്നത്. നിശ്ചിതകാല പരിശീലനത്തിനു ശേഷമാണ് അർത്ഥിയെ പൗരോഹിത്യത്തിലേക്ക് ആനയിക്കുന്നത്. കത്തോലിക്കാ ഓർത്തഡോക്സ് പാരമ്പര്യത്തിൽ പുരുഷന്മാരെ മാത്രമാണ് പൗരോഹിത്യത്തിലേക്ക് ഉയർത്തുന്നത്. ആംഗ്ലിക്കൻ സഭയിൽ വനിതാപൗരോഹിത്യം നിലനിൽക്കുന്നുണ്ട്.
രോഗീലേപനം
രോഗിക്ക് ആശ്വാസം നല്കുന്ന രോഗീലേപനമാണ് രോഗീലേപനം. ഒരു വ്യക്തിക്ക് ഗൗരവമായ രോഗമുള്ളപ്പോൾ ഈ കൂദാശ സ്വീകരിക്കാം. ആവർത്തിച്ച് സ്വീകരിക്കാവുന്ന കൂദാശയാണിത്. എന്നാൽ പലപ്പോഴും വാർദ്ധക്യത്തിലും മരണാസന്നരായിരിക്കുമ്പോഴും സ്വീകരിക്കുന്നതിനാൽ ഈ കൂദാശയെ അന്ത്യകൂദാശയെന്നും വിളിച്ചിരുന്നു.
കേരളത്തിലെ സഭകളിൽ
കേരളത്തിൽ മലങ്കര ഓർത്തഡോക്സ്, യാക്കോബായ സുറിയാനി, മലങ്കര കത്തോലിക്ക, മലങ്കര മാർത്തോമ്മ, സീറോ മലബാർ കത്തോലിക്ക, തൊഴിയൂർ സഭ, ലത്തീൻ കത്തോലിക്ക എന്നീ സഭകൾ ഏഴു വി.കൂദാശകളും അനുഷ്ഠിക്കുന്നു.
പുറം കണ്ണികൾ
വർഗ്ഗം:ക്രൈസ്തവാചാരങ്ങൾ
ആനന്ദക്കുട്ടൻ
മലയാളചലച്ചിത്രരംഗത്തെ ഒരു ഛായാഗ്രാഹകനായിരുന്നു '''യു.ആർ. ആനന്ദക്കുട്ടൻ''' (1954 - 2016 ഫെബ്രുവരി 14). 150-ലേറെ മലയാളചലച്ചിത്രങ്ങളുടെ ഛായാഗ്രഹണം നിർവ്വഹിച്ചിട്ടുണ്ട്.
ജീവിതരേഖ
1954-ൽ അദ്ധ്യാപകദമ്പതിമാരായ ചങ്ങനാശേരി വാഴപ്പള്ളി വാളവക്കോട്ടിൽ രാമകൃഷ്ണൻനായരുടെയും കാർത്ത്യാനിയമ്മയുടെയും മകനായി ജനിച്ചു. ചങ്ങനാശ്ശേരി എൻ.എസ്.എസ്. സ്കൂളിലായിരുന്നു പ്രാഥമിക വിദ്യാഭ്യാസം. പ്രീഡിഗ്രിക്കു ശേഷം മദ്രാസിൽ പോയി ഛായാഗ്രഹണം പഠിച്ചു. രാമചന്ദ്രബാബുവിന്റെ അസിസ്റ്റന്റായാണ് ചലച്ചിത്രരംഗത്തെത്തുന്നത്. പി. ചന്ദ്രകുമാർ സംവിധാനം ചെയ്ത മനസ്സൊരു മയിൽ (1977) എന്ന ചിത്രത്തിലൂടെ സ്വതന്ത്ര ക്യാമറാമാനായി. കാര്യം നിസ്സാരം', അപ്പുണ്ണി, മണിവത്തൂരിലെ ആയിരം ശിവരാത്രികൾ, അഥർവ്വം, നമ്പർ 20 മദ്രാസ് മെയിൽ, ഹിസ് ഹൈനസ്സ് അബ്ദുള്ള, ഭരതം, കമലദളം, സദയം, പപ്പയുടെ സ്വന്തം അപ്പൂസ് ,ആകാശദൂത്, മണിച്ചിത്രത്താഴ്, ഹിറ്റ്‌ലർ (മലയാളചലച്ചിത്രം) അനിയത്തിപ്രാവ്, പഞ്ചാബി ഹൗസ്, ഫ്രണ്ട്സ്, ക്രോണിക് ബാച്ചിലർ, കോട്ടയം കുഞ്ഞച്ചൻ      തുടങ്ങിയവയാണ് ശ്രദ്ധേയമായ ചിത്രങ്ങൾ. ക്യാൻസറിനു ചികിത്സയിലായിരുന്ന ആനന്ദക്കുട്ടൻ 2016 ഫെബ്രുവരി 14-ന് കൊച്ചിയിൽ വച്ച് മരണമടഞ്ഞു.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രഛായാഗ്രാഹകർ വർഗ്ഗം:1954-ൽ ജനിച്ചവർ വർഗ്ഗം:2016-ൽ മരിച്ചവർ വർഗ്ഗം:ഫെബ്രുവരി 14-ന് മരിച്ചവർ
നീലത്തത്ത
തൂവലുകൾക്ക് പച്ചനിറത്തിനു പകരം ചാരനിറവും നീലനിറവുമുള്ള തത്തയാണിത്. (ഇംഗ്ലീഷ്: Blue Winged Parakeet ശാസ്ത്രീയ നാമം: Psittacula columboides ). യഥാർത്ഥത്തിൽ ഒരു മൈനയുടെ വലിപ്പം മാത്രമേ നീലതത്തയ്ക്കുള്ളൂ. നീളമേറിയ വാൽ കാരണം ഇവയ്ക്ക് വലിപ്പം കൂടുതലാണെന്നു തോന്നിപ്പോകും. വാലിന്റെ അഗ്രം മഞ്ഞയാണ്. കൊക്കിന്റെ മേൽ‌പകുതി ചുവപ്പും കീഴ്പകുതി മഞ്ഞയും കറുപ്പും കലർന്ന നിറമാണ്. കാടുകളിൽ കൂടുതലായി കാണുന്ന ഇവയെ മുളന്തത്ത എന്നും വിളിക്കാറുണ്ട്. മിക്കപ്പോറും കൂട്ടമായാണ് മുളന്തത്തകൾ കാണുന്നത്. തറയിൽ നിന്നും ആറ് മീറ്റർ മുതൽ ഇരുപത് മീറ്റർ വരെ ഉയരത്തിലുള്ള വൃക്ഷങ്ങളിലാണ് ഇവ കൂടുണ്ടാക്കുന്നത്.
അവലംബം
വർഗ്ഗം:തത്തകൾ വർഗ്ഗം:കേരളത്തിലെ പക്ഷികൾ
തിരുവള്ളൂർ ജില്ല
തെക്കേ ഇന്ത്യൻ സംസ്ഥാനമായ തമിഴ്നാട്ടിലെ ഒരു ജില്ലയാണ് തിരുവള്ളൂർ ജില്ല (திருவள்ளூர் மாவட்டம்). തിരുവള്ളൂർ നഗരമാണ് ഈ ജില്ലയുടെ ആസ്ഥാനം.
ഭൂമിശാസ്ത്രം
ഈ ജില്ലയുടെ വടക്ക് ആന്ധ്രപ്രദേശ്‌ സംസ്ഥാനവും കിഴക്ക് ബംഗാൾ ഉൾക്കടലും തെക്കുകിഴക്കായി ചെന്നൈ ജില്ലയും തെക്ക് കാഞ്ചിപുരം ജില്ലയും പടിഞ്ഞാറ് വെല്ലൂർ ജില്ലയും സ്ഥിതി ചെയ്യുന്നു.
ജനസംഖ്യ
ഈ ജില്ലയുടെ വിസ്തീർണ്ണം 3424 ചതുരശ്ര കിലോമീറ്ററാണ് .2001 ലെ കാനേഷുമാരി പ്രകാരം 2,754,756 ആണ് ജനസംഖ്യ. ഇവരിൽ 54.45 ശതമാനം പേർ നഗര വാസികളാണ്. ജില്ലയിലെ സാക്ഷരത 76.90 ശതമാനമാണ്. ഇത് തമിഴ്‌നാട്ടിലെ സംസ്ഥാനശരാശരിയേക്കാൾ കൂടുതലാണ്.
പൊതുഭരണവും രാഷ്ട്രീയവും
{| class="toccolours" align="left" cellpadding="0" cellspacing="0" style="margin-right: .5em; margin-top: .4em;font-size: 90%;" !Assembly Constituency !Political Party !Elected Representative {| cellpadding="0" cellspacing="0" style="margin-right: .5em; margin-top: .4em;font-size: 90%;"|} {| cellpadding="0" cellspacing="0" style="margin-right: .5em; margin-top: .4em;font-size: 90%;"|} {| cellpadding="0" cellspacing="0" style="margin-right: .5em; margin-top: .4em;font-size: 90%;"|} {| cellpadding="0" cellspacing="0" style="margin-right: .5em; margin-top: .4em;font-size: 90%;"|} {| cellpadding="0" cellspacing="0" style="margin-right: .5em; margin-top: .4em;font-size: 90%;"|} {| cellpadding="0" cellspacing="0" style="margin-right: .5em; margin-top: .4em;font-size: 90%;"|} {| cellpadding="0" cellspacing="0" style="margin-right: .5em; margin-top: .4em;font-size: 90%;"|} {| cellpadding="0" cellspacing="0" style="margin-right: .5em; margin-top: .4em;font-size: 90%;"|} !Lok Sabha Constituency !Political Party !Elected Representative
പുറത്തേക്കുള്ള കണ്ണികൾ
വർഗ്ഗം:തമിഴ്‌നാട്ടിലെ ജില്ലകൾ വർഗ്ഗം:തമിഴ്‌നാട്ടിലെ തീരദേശജില്ലകൾ
പിണറായി
{{Prettyurl|Pinarayi
{{Needs Image}} {{For|ഇതേ പേരിലുള്ള ഗ്രാമപഞ്ചായത്തിന്|പിണറായി ഗ്രാമപഞ്ചായത്ത്}} {{Infobox settlement }} കേരളത്തിലെ കണ്ണൂർ ജില്ലയിലെ ഒരു ഗ്രാമമാണ് പിണറായി. കണ്ണൂർ നഗരത്തിൽ നിന്നും 20 കിലോമീറ്റർ അകലെയായി സ്ഥിതി ചെയ്യുന്ന ഈ പ്രദേശം തലശ്ശേരിയിൽനിന്നും 8 കിലോമീറ്റർ അകലെയായാണ്‌ സ്ഥിതി ചെയ്യുന്നത്. സി.പി.എം-ന്റെ പ്രമുഖ നേതാവും കേരള മുഖ്യമന്ത്രിയുമായ പിണറായി വിജയൻ ഈ ഗ്രാമത്തിലാണ് ജനിച്ചത്.
{{Kannur district}} {{Kannur-geo-stub}} വർഗ്ഗം:കണ്ണൂർ ജില്ലയിലെ ഗ്രാമങ്ങൾ
യാക്കോബ്
യഹൂദ, ക്രിസ്ത്യൻ പാരമ്പര്യങ്ങളുടെ ഗോത്രപിതാവായിരുന്നു യാക്കോബ്. അബ്രാഹാമിന്റെ പുത്രൻ ഇസഹാ​ക്കിന്റെ​യും റിബെ​ക്ക​യുടെ​യും മകൻ. പിന്നീട്‌ ദൈവം യാക്കോ​ബിന്‌ ഇസ്രയേൽ എന്നു പേര്‌ നൽകി. യാക്കോ​ബ്‌, ഇസ്രാ​യേൽ ജനത്തിന്റെ (ഇസ്രായേ​ല്യരെ​ന്നും പിന്നീടു ജൂതന്മാരെ​ന്നും അറിയ​പ്പെട്ടു.) ഗോ​ത്ര​ത്ത​ല​വ​നാ​യി​ത്തീർന്നു. യാക്കോ​ബിന്‌ 12 ആൺമക്ക​ളു​ണ്ടാ​യി​രു​ന്നു. ഇവരിൽനി​ന്നും ഇവരുടെ വംശജ​രിൽനി​ന്നും ആണ്‌ ഇസ്രാ​യേൽ ജനതയു​ടെ 12 ഗോ​ത്രങ്ങൾ രൂപംകൊ​ണ്ടത്‌. ഇസ്രാ​യേൽ ജനത​യെ​യോ ഇസ്രായേ​ലി​ലെ ആളുകളെ​യോ കുറി​ക്കാൻ യാക്കോ​ബ്‌ എന്ന പേര്‌ തുടർന്നും ഉപയോ​ഗി​ച്ചു.
യാക്കോബിന്റെയും ഏശാവിന്റെയും ജനനം
20 വർഷത്തെ ദാമ്പത്യജീവിതത്തിനുശേഷം ഇസഹാക്കും റിബേക്കയും ഇരട്ട സഹോദരങ്ങളായ യാക്കോബിനും, ഏശാവിനും ജൻമം നൽകി. (ഉല്പത്തി 25:20, 25:26). ഗർഭാവസ്ഥയിൽ റിബേക്കയ്ക്ക് അസ്വസ്ഥതയുണ്ടായിരുന്നു, ഗർഭാവസ്ഥയിൽ താൻ കഷ്ടപ്പെടുന്നതെന്തന്ന് ദൈവത്തോട് അന്വേഷിക്കാൻ പോയി. ഇരട്ടകൾ അവളുടെ ഗർഭപാത്രത്തിൽ യുദ്ധം ചെയ്യുന്നുവെന്നും രണ്ട് വ്യത്യസ്ത രാഷ്ട്രങ്ങളായി മാറിയതിനുശേഷവും അവരുടെ ജീവിതകാലം മുഴുവൻ പോരാടുമെന്നും പ്രവചനം അവൾക്ക് ലഭിച്ചു. “ഒരു ജനത മറ്റുള്ളവരെക്കാൾ ശക്തരാകും, മൂത്തയാൾ ഇളയവരെ സേവിക്കും” (ഉല്പത്തി 25:25 ). എന്ന മറുപടിയാണ് റബേക്കക്ക് ലഭിച്ചത് പക്വത പ്രാപിക്കുമ്പോൾ ആൺകുട്ടികൾ വളരെ വ്യത്യസ്തമായ സ്വഭാവങ്ങൾ പ്രദർശിപ്പിച്ചു. ഏശാവ് തന്ത്രശാലിയായ വേട്ടക്കാരനും വയലിലെ മനുഷ്യനുമായിരുന്നു; യാക്കോബ് കൂടാരങ്ങളിൽ വസിക്കുന്ന ഒരു ലളിതമായ മനുഷ്യനായിരുന്നു"
ശ്രേഷ്ഠാവകാശം
ഇസഹാക്കിന് പ്രായമാവുകയും,അന്ധത ബാധിക്കുകയും, എപ്പോൾ മരിക്കുമെന്ന് നിശ്ചയമില്ലായിരുന്നു, അതിനാൽ ഏശാവിന്റെ ജന്മാവകാശം അദ്ദേഹത്തിന് നൽകാൻ തീരുമാനിച്ചു. ഏശാവ് ആയുധങ്ങളുമായി (ആവനാഴിയും വില്ലും) വയലുകളിലേക്ക് പോകണമെന്ന് അദ്ദേഹം അഭ്യർത്ഥിച്ചു. ഏശാവ് വേട്ടയാടി തനിക്കു വേണ്ടി "രുചികരമായ മാംസം" തയ്യാറാക്കി നൽകണമെന്ന് ഇസഹാക്ക് ആവശ്യപ്പെട്ടു. മാംസം ഭക്ഷിച്ച ശേഷം ഏശാവിന് ശ്രേഷ്ഠാവകാശം നൽകി അനുഗ്രഹിക്കാനും പിതാവ് ആഗ്രഹിച്ചു. റെബേക്ക ഈ സംഭാഷണം കേട്ടു. മൂത്തമകൻ ഇളയവനെ സേവിക്കുമെന്ന് ഇരട്ടകളുടെ ജനനത്തിനു മുമ്പേ പറഞ്ഞിരുന്നതിനാൽ, ഇസഹാക്കിന്റെ അനുഗ്രഹം യാക്കോബിന് ലഭിക്കണമെന്ന് അവൾ ആഗ്രഹിച്ചു. റെബേക്കക്ക് തന്റെ മക്കളിൽ യാക്കോബിനോടായിരുന്നു കൂടുതലിഷ്ടം. റബേക്ക വേഗം ആട്ടിൻ കൂട്ടത്തിൽ നിന്ന് രണ്ടു ആട്ടിൻ കുട്ടികളെ കൊണ്ടുവരാൻ ജേക്കബിനോട് ആവശ്യപ്പെട്ടു. ഏശാവ് രോമമുള്ളവനും സ്വയം മിനുസമുള്ളവനുമായതിനാൽ അവരുടെ വഞ്ചന പിതാവ് തിരിച്ചറിയുമെന്ന് യാക്കോബ് ഭയപ്പെട്ടു. തുടർന്ന് യാക്കോബ് താൻ പറയുന്നതുപോലെ അനുസരിക്കണമെന്ന് റബേക്ക നിർബന്ധിച്ചു. അമ്മ നിർദ്ദേശിച്ചതുപോലെ യാക്കോബ് ചെയ്തു. റിബേക്ക ഇസഹാക്കിന് പ്രിയപ്പെട്ട രുചികരമായ മാംസം ഉണ്ടാക്കി. അവൾ യാക്കോബിനെ പിതാവിന്റെ അടുക്കലേക്കു അയയ്ക്കുന്നതിനുമുമ്പ്, അവൾ രോമവസ്ത്രങ്ങൾ യാക്കോബിനെ അണിയിച്ചു. ഏശാവിന്റെ വേഷം ധരിച്ച യാക്കോബ് ഇസഹാക്കിന്റെ മുറിയിൽ പ്രവേശിച്ചു. ഏശാവ് ഇത്രയും പെട്ടെന്ന് തിരിച്ചെത്തിയതിൽ പിതാവ് ആശ്ചര്യപ്പെട്ടു. വേട്ട ഇത്രയും വേഗത്തിൽ കഴിഞ്ഞത് എങ്ങനെയെന്ന് ചോദിച്ചു. യാക്കോബ് പ്രതികരിച്ചു: നിന്റെ ദൈവമായ യഹോവ എന്റെ അടുക്കൽ കൊണ്ടുവന്നു. (ഉല്‌പത്തി 27: 21) ഇസഹാക്കിന് സംശയം കൂടുതൽ ജ്വലിപ്പിച്ചു. കാരണം ഏശാവ് ഒരിക്കലും ദൈവത്തിന്റെ വ്യക്തിപരമായ നാമം ഉപയോഗിച്ചിട്ടില്ല. അവനെ മനസ്സിലാക്കുവാൻ തക്കവണ്ണം യാക്കോബിനോട് അടുത്തു വരുവാൻ ഇസഹാക്ക് ആവശ്യപ്പെട്ടു. എന്നാൽ കോലാടുകളുടെ രോമം ഏശാവിന്റെ രോമമുള്ള ചർമ്മം പോലെ തോന്നി. ആശയക്കുഴപ്പത്തിലായ ഇസഹാക്ക് "ശബ്ദം യാക്കോബിന്റെ ശബ്ദമാണ്, പക്ഷേ കൈകൾ ഏശാവിന്റെ കൈകളാണ്!"(ഉല്പത്തി 27:22) എന്നിട്ടും സത്യം മനസ്സിലാക്കാൻ ശ്രമിച്ച ഇസഹാക്ക് അവനോടു ചോദിച്ചു: നീ എന്റെ മകനായ ഏശാവാണോ? യാക്കോബ് പറഞ്ഞു: ഞാൻ തന്നേ. ഇസഹാക്ക് ഭക്ഷണം കഴിക്കാനും യാക്കോബ് കൊടുത്ത വീഞ്ഞ് കുടിക്കാനും തുടങ്ങി. എന്നിട്ട് അവനോട് തന്നെ ചുംബിക്കാൻ ആവശ്യപ്പെട്ടു. യാക്കോബ് തന്റെ പിതാവിനെ ചുംബിക്കുമ്പോൾ, ഏശാവിന്റെ വസ്‌ത്രങ്ങൾ ത്തന്നെയെന്ന് ഇസഹാക്ക് തെറ്റിദ്ധരിച്ചു. ഒടുവിൽ തന്റെ മുന്നിലുള്ള വ്യക്തി ഏശാവാണെന്ന് അംഗീകരിച്ചു. ഏശാവിന് ലഭിക്കേണ്ടിയിരുന്ന അനുഗ്രഹത്താൽ ഇസഹാക്ക് യാക്കോബിനെ അനുഗ്രഹിച്ചു. ഇസഹാക്കിന്റെ അനുഗ്രഹം ഇപ്രകാരം: “ആകയാൽ ദൈവം ആകാശത്തിലെ മഞ്ഞും, ഭൂമിയുടെ ഫലപുഷ്ഠിയും ധാന്യവും വീഞ്ഞും നിനക്ക് തരുന്നു: ആളുകൾ നിന്നെ സേവിക്കട്ടെ;  പുത്രന്മാർ നിന്നെ നമിക്കട്ടെ, നിന്നെ ശപിക്കുന്ന ഏവരും ശപിക്കപ്പെടും; നിന്നെ അനുഗ്രഹിക്കുന്നവൻ ഭാഗ്യവാനും''.
തന്റെ അനുഗ്രഹം സ്വീകരിക്കാനും വേട്ടയിൽ നിന്ന് ലഭിച്ച മാംസവുമായി ഏശാവ് മടങ്ങിയെത്തിയപ്പോൾ, യാക്കോബ് മുറിയിൽ നിന്ന് വിട്ടുപോയിരുന്നു. താൻ വഞ്ചിക്കപ്പെട്ടുവെന്ന തിരിച്ചറിവ് ഇസഹാക്കിനെ ഞെട്ടിച്ചു. വഞ്ചനയിൽ ഏശാവ് നടുങ്ങിപ്പോയി. സ്വന്തം അനുഗ്രഹത്തിനായി യാചിച്ചു. യാക്കോബിനെ സഹോദരന്മാരുടെ മേൽ ഒരു ഭരണാധികാരിയാക്കിയ ശേഷം ഇസഹാക്കിക്കിന് വാഗ്ദാനം ചെയ്യാനേ കഴിഞ്ഞുള്ളൂ, "നിന്റെ വാളാൽ നിങ്ങൾ ജീവിക്കും, എന്നാൽ നിങ്ങളുടെ സഹോദരനെ സേവിക്കും; എന്നാൽ അവന്റെ നുകം നിങ്ങളുടെ കഴുത്തിൽ നിന്ന് തള്ളിക്കളയും". (ഉൽപ്പത്തി27:39–40). പിതാവായ ഇസഹാക്ക് അറിയാതെ തന്ന അനുഗ്രഹം ലഭിച്ചതിന് ഏശാവ് യാക്കോബിനെ വെറുത്തു. ഇസഹാക്കിന്റെ മരണശേഷം യാക്കോബിനെ കൊല്ലുമെന്ന് അവൻ ശപഥം ചെയ്തു. അവന്റെ കൊലപാതകപരമായ ഉദ്ദേശ്യങ്ങളെക്കുറിച്ച് റെബേക്ക കേട്ടപ്പോൾ, ഏശാവിന്റെ കോപം ശമിക്കുന്നതുവരെ ഹാരാനിലുള്ള സഹോദരൻ ലാബന്റെ വീട്ടിലേക്ക് പോകാൻ അവൾ യാക്കോബിനോട് ആവശ്യപ്പെട്ടു. കനാനിലെ വിഗ്രഹാരാധനയുള്ള കുടുംബങ്ങളിൽ (ഏശാവ് ചെയ്തതുപോലെ) ഒരു പ്രാദേശിക പെൺകുട്ടിയെ വിവാഹം കഴിച്ചതിൽ നിരാശയുണ്ടെന്ന് പറഞ്ഞ് യാക്കോബിനെ അയയ്ക്കാൻ അവൾ ഇസഹാക്കിനെ ബോധ്യപ്പെടുത്തി. ഇസഹാക്ക് ഒരു ഭാര്യയെ കണ്ടെത്താൻ യാക്കോബിനെ പറഞ്ഞയച്ചു.
വിവാഹവും ജീവിതവും
ഹാരാനിലെത്തിയ യാക്കോബ്, ഇടയന്മാർ തങ്ങളുടെ ആട്ടിൻകൂട്ടത്തിന് വെള്ളം കൊടുക്കുന്ന ഒരു കിണർ കണ്ടു. ലാബാന്റെ ഇളയ മകളായ റാഫേലിനെ കിണറ്റിൻകരയിൽ കണ്ടുമുട്ടി. അവളായിരുന്നു ആടുകളെ മേയിച്ചിരുന്നത്. ബന്ധുക്കളോടൊപ്പം ഒരു മാസം ചെലവഴിച്ച ശേഷം റാഫേലിനെ വിവാഹം കഴിക്കുവാനും പകരമായി ഏഴ് വർഷം ജോലി ചെയ്യണമെന്ന ലാബാന്റെ തീരുമാനവും യാക്കോബ് അംഗീകരിച്ചു. പക്ഷേ ലാബാൻ മൂത്ത മകൾ ലേയ'യായിരുന്നു മണിയറയിലേക്ക് പറഞ്ഞു വിട്ടത്. രാവിലെ, സത്യം അറിഞ്ഞപ്പോൾ, ലാബൻ തന്റെ നടപടിയെ ന്യായീകരിച്ചു. എന്നിരുന്നാലും, യാക്കോബിന് ഏഴു വർഷം കൂടി ജോലി ചെയ്യാമെങ്കിൽ റാഹേലിനെ വിവാഹം കഴിക്കാനും അദ്ദേഹം സമ്മതിച്ചു. ലേയയുമായുള്ള വിവാഹ ആഘോഷങ്ങളുടെ ഒരാഴ്‌ചയ്‌ക്കുശേഷം, യാക്കോബ്‌ റാഹേലിനെ വിവാഹം കഴിച്ചു. ഏഴു വർഷം കൂടി ലാബാനിൽ ജോലി തുടർന്നു. യാക്കോബിന് അടുത്ത ഏഴു വർഷത്തിനുള്ളിൽ പന്ത്രണ്ട് കുട്ടികൾ ജനിച്ചു. അവൻ ലേയയേക്കാൾ റാഹേലിനെ സ്നേഹിച്ചു. ലേയ അതിവേഗം നാല് ആൺമക്കളെ പ്രസവിച്ചു: റൂബൻ, ശിമയോൻ, ലേവി, യഹൂദ(യൂദാ).വർഷങ്ങളോളം വന്ധ്യതയ്‌ക്ക് ശേഷം അബ്രഹാമിന്‌ തന്റെ വേലക്കാരിയെ നൽകിയ സാറയുടെ മാതൃക പിന്തുടർന്ന്‌, റാഫേൽ യാക്കോബിന്‌ അവളുടെ വേലക്കാരിയായ ബിൽഹയെ പ്രാപിക്കുവാൻ നിർദ്ദേശിച്ചു. ബിൽഹ ദാനെയും, നഫ്താലിയെയും പ്രസവിച്ചു. തനിക്ക് വീണ്ടും മക്കളുണ്ടാകുന്നില്ലന്ന് കണ്ട ലേയ തന്റെ ദാസിയായ സിൽപയെ യാക്കോബിന് നൽകി. സിൽപ ഗാദിനെയും, ആഷേറിനെയും പ്രസവിച്ചു. പിന്നീട് ലേയ ഇസ്സാക്കർ, സെബൂലൂൺ, യാക്കോബിന്റെ ആദ്യ ഏക മകളായ ദീന എന്നിവരെ പ്രസവിച്ചു. റാഹേലിന്റെ വന്ധ്യത്വം അവസാനിക്കുകയും ജോസഫ്, ബഞ്ചമിൻ(ബെന്യാമിൻ) എന്നിവരെ പ്രസവിക്കുകയും ചെയ്തു.
ഈജിപ്തിലേക്ക്
യാക്കോബിന്റെ ഭവനം ഹെബ്രോനിൽ, കനാൻ ദേശത്തു പാർത്തു. അദ്ദേഹത്തിന്റെ ആട്ടിൻകൂട്ടത്തെ പലപ്പോഴും ശെഖേമിന്റെ മേച്ചിൽപ്പുറങ്ങളിലും ദോഥാനിലും മേയിച്ചിരുന്നു. തന്റെ വീട്ടിലെ എല്ലാ മക്കളിൽ നിന്നും, റേച്ചലിന്റെ ആദ്യജാതനായ യോസേഫിനെ ഏറ്റവും കൂടുതൽ സ്നേഹിച്ചു. അതിനാൽ യോസേഫിന്റെ അർദ്ധസഹോദരന്മാർ അദ്ദേഹത്തോട് അസൂയപ്പെടുകയും അവർ അവനെ പലപ്പോഴും പരിഹസിക്കുകയും ചെയ്തു. തന്റെ അർദ്ധസഹോദരന്മാരുടെ എല്ലാ ദുഷ്‌പ്രവൃത്തികളെക്കുറിച്ചും ജോസഫ് പിതാവിനോട് പറഞ്ഞു. ജോസഫിന് 17 വയസ്സുള്ളപ്പോൾ, യാക്കോബ് ഒരു മനോഹരമായ നീളമുള്ള വസ്ത്രം ജോസഫിന് നൽകി. ഇതുകണ്ട് അർദ്ധസഹോദരന്മാർ യോസേഫിനെ വെറുക്കാൻ തുടങ്ങി. പിന്നീട് ജോസേഫ് സ്വപ്നങ്ങൾ കണ്ടുതുടങ്ങി. അത് അവന്റെ കുടുംബം തന്നെ നമസ്‌കരിക്കുമെന്ന് സൂചിപ്പിക്കുന്നു. അത്തരം സ്വപ്നങ്ങളെക്കുറിച്ച് അദ്ദേഹം തന്റെ സഹോദരന്മാരോട് പറഞ്ഞു. അദ്ദേഹത്തിനെതിരെ ഗൂഢാലോചന നടത്താൻ ഇത് അവരെ പ്രേരിപ്പിച്ചു. ഈ സ്വപ്നങ്ങളെക്കുറിച്ച് കേട്ടപ്പോൾ "യാക്കോബിന്റെ ഭവനം യോസേഫിനെ നമസ്‌കരിക്കണമെന്ന" ആശയം മുന്നോട്ടുവച്ചതിന് മകനെ ശാസിച്ചു. എന്നിട്ടും, ഈ സ്വപ്നങ്ങളെക്കുറിച്ചുള്ള തന്റെ മകന്റെ വാക്കുകൾ അദ്ദേഹം ആലോചിച്ചു.(ഉല്പത്തി 37: 1–11) കുറച്ചു കാലം കഴിഞ്ഞപ്പോൾ, യാക്കോബിന്റെ മക്കളായ ലേയ, ബിൽഹ, സിൽപ എന്നിവർ ശെഖേമിൽ തന്റെ ആട്ടിൻകൂട്ടത്തെ മേയിക്കുകയായിരുന്നു. കാര്യങ്ങൾ എങ്ങനെ നടക്കുന്നുവെന്ന് അറിയാൻ യാക്കോബിന് ആഗ്രഹമുണ്ടായിരുന്നു, അതിനാൽ അവിടെ പോയി ഒരു കാര്യങ്ങൾ അന്വേഷിച്ച് മടങ്ങാൻ ജോസഫിനോട് ആവശ്യപ്പെട്ടു. യോസേഫിന്റെ മൂത്ത സഹോദരന്മാർ അവനെ പിടികൂടുകയും ഒടുവിൽ ഈജിപ്തിലേക്ക് പോകുന്ന മിദിയാക്കാരായ ഒരു യാത്രാസംഘത്തിന് അടിമകളാക്കി വിൽക്കുകയും ചെയ്തു.(ഉല്പത്തി 37:36) ഇതിനിടെ മിദിയാക്കാർ ഈജിപ്തിലെ ഫറവോയുടെ ഒരു ഉദ്യോഗസ്ഥനും കാവൽപടയുടെ നായകനുമായ പൊത്തിഫറിന് ജോസഫിനെ വിറ്റു. പിന്നീട് പൊത്തിഫർ തന്റെ വീടിന്റെ മേൽനോട്ടവും തന്നെ കൃഷിയിടങ്ങളുടെ ചുമതലയും ജോസഫിനെ ഏൽപ്പിച്ചു.പൊത്തിഫറിന്റെ ഭാര്യ മൂലം ജോസഫ് ഈജിപ്തിലെ ജയിലിലായി.ഈജിപ്തിലെ രാജാവായ ഫറവോ കണ്ട സ്വപ്നം വ്യാഖ്യാനിക്കുന്നതിലൂടെ ജോസഫ് ജയിൽ മോചിതനാവുകയും ഈജിപ്തിന് മുഴുവൻ അധിപനായും നിയമിക്കപ്പെട്ടു. ഈജിപ്തിലും അയൽ രാജ്യങ്ങളിലും എല്ലാ നാടുകളിലും വൻ ക്ഷാമമുണ്ടായി.ഈജിപ്തിൽ ധാന്യങ്ങളുണ്ടെന്നറിഞ്ഞ് യാക്കോബിന്റെ മക്കൾ ഈജിപ്തിൽ എത്തി. തന്റെ സഹോദരൻമാരെ തിരിച്ചറിയുകയും എന്നാൽ ധാന്യങ്ങൾ നൽകിയ ശേഷം ജോസഫ് തന്റെ സഹോദരനായ ബഞ്ചമിനെ(ബെന്യാമിൻ) മാത്രം തിരികെയയച്ചില്ല.ജോസഫിന്റെ അഭ്യർത്ഥന പ്രകാരം  യാക്കോബും  അവരുടെ എല്ലാ കന്നുകാലികളെയും ജോലിക്കാരെയും കൂട്ടി ഈജിപ്തിലേക്കുള്ള യാത്ര ആരംഭിച്ചു. തന്റെ ദൈവമായ യഹോവയ്ക്ക് യാഗം കഴിക്കാനായി ഇസ്രായേൽ രാത്രി ബീർഷെബയിൽ നിർത്തി. പ്രത്യക്ഷമായും തന്റെ പിതാക്കന്മാരുടെ ഭൂമി വിട്ടു പോകുന്നതിനെക്കുറിച്ച് ദൈവം ഭയപ്പെടേണ്ട എന്നു അദ്ദേഹത്തിന് ഉറപ്പു നൽകി. താൻ അവനോടൊപ്പമുണ്ടാകുമെന്നും അവൻ അഭിവൃദ്ധി പ്രാപിക്കുമെന്നും തന്റെ മകൻ യോസേഫിനെ കാണുമെന്നും ദൈവം ഉറപ്പുനൽകി. ഈജിപ്തിലേക്കുള്ള യാത്ര തുടരുന്ന അവർ ഈജിപ്തിന് സമീപമെത്തിയപ്പോൾ, യാത്രക്കാർ എവിടെ നിർത്തണമെന്ന് അറിയാൻ യാക്കോബ് തന്റെ പുത്രനായ യഹൂദയെ മുന്നോട്ട് അയച്ചു. ഗോഷനിൽ ഇറങ്ങാൻ നിർദ്ദേശിച്ചു. 22 വർഷത്തിനുശേഷം ഇവിടെയാണ് യാക്കോബ് തന്റെ മകൻ യോസേഫിനെ വീണ്ടും കണ്ടത്. അവർ പരസ്പരം ആലിംഗനം ചെയ്തു കുറച്ചുനേരം കരഞ്ഞു. അപ്പോൾ ഇസ്രായേൽ പറഞ്ഞു, “നീ ജീവനോടെയുള്ളതുകൊണ്ട് ഞാൻ നിന്റെ മുഖം കണ്ടതിനാൽ ഇപ്പോൾ ഞാൻ മരിക്കട്ടെ.” (ഉല്പത്തി 46: 1–30)
യോസേഫിന്റെ കുടുംബം ഈജിപ്തിലെ ഫറവോനെ വ്യക്തിപരമായി കാണേണ്ട സമയം എത്തി. സഹോദരന്മാർ ആദ്യം ഫറവോന്റെ മുമ്പാകെ വന്നു, ഈജിപ്ഷ്യൻ ദേശങ്ങൾ മേച്ചിൻ പുറങ്ങളാക്കാൻ അനുവാദം അഭ്യർത്ഥിച്ചു. ഫറവോൻ അവരുടെ താമസത്തെ മാനിക്കുകയും അവരുടെ വീട്ടിൽ യോഗ്യരായ പുരുഷന്മാർ ഉണ്ടെങ്കിൽ ഈജിപ്ഷ്യൻ കന്നുകാലികളുടെ മേൽനോട്ടത്തിനായി തിരഞ്ഞെടുക്കുകയും ചെയ്യാമെന്ന ധാരണയുണ്ടാക്കി. ഒടുവിൽ, ഫറവോനെ കാണാൻ യോസേഫിന്റെ പിതാവിനെ കൊണ്ടുവന്നു. ഫറവോന് യോസേഫിനോട് വളരെയധികം ബഹുമാനമുണ്ടായിരുന്നു. ഗോഷെൻ പ്രവിശ്യയിൽ താമസിച്ചിരുന്ന റാംസെസിന്റെ ദേശത്ത് മേച്ചിൽപ്പുറത്തേക്ക് യാക്കോബും കുടുംബങ്ങളും താമസമാക്കി. (ഉല്പത്തി 46: 31–47: 28)
മരണം
യാക്കോബിന് 147 വയസ് പ്രായമായി. തന്റെ പ്രിയപ്പെട്ട മകൻ ജോസഫിനെ വിളിച്ച് ഈജിപ്തിൽ തന്നെ സംസ്‌കരിക്കരുതെന്ന് യാക്കോബ് അപേക്ഷിച്ചു. തന്റെ പൂർവ്വികരോടൊപ്പം തന്നെ സംസ്കരിക്കാനായി കനാൻ ദേശത്തേക്ക് കൊണ്ടുപോകാൻ അദ്ദേഹം അഭ്യർത്ഥിച്ചു. പിതാവ് ആവശ്യപ്പെട്ടതുപോലെ ചെയ്യാമെന്ന് യോസേഫ് സത്യം ചെയ്തു. അധികം താമസിയാതെ, ഇസ്രായേൽ രോഗബാധിതനായി, കാഴ്ചയുടെ ഭൂരിഭാഗവും നഷ്ടപ്പെട്ടു. ജോസഫ് പിതാവിനെ കാണാൻ വന്നപ്പോൾ, തന്റെ രണ്ടു പുത്രന്മാരായ എഫ്രയീമിനെയും മനശ്ശെയെയും കൂടെ കൊണ്ടുവന്നു. ഈ കുട്ടികൾ ഇസ്രായേൽ ഭവനത്തിന്റെ അവകാശികളായിരിക്കുമെന്ന് യാക്കോബ് പ്രഖ്യാപിച്ചു. യാക്കോബ് തന്റെ വലതുകൈ ഇളയ പുത്രനായ എഫ്രയീമിന്റെ തലയിലും ഇടതു കൈ മൂത്ത മനശ്ശെയുടെ തലയിലും വച്ച് യോസേഫിനെ അനുഗ്രഹിച്ചു. എന്നിരുന്നാലും, പിതാവിന്റെ വലതു കൈ തന്റെ ആദ്യജാതന്റെ തലയിൽ ഇല്ലെന്നതിൽ ജോസഫിന് അതൃപ്തിയുണ്ടായിരുന്നു, അതിനാൽ അവൻ പിതാവിന്റെ കൈകൾ മാറ്റി. എന്നാൽ യാക്കോബ്, “ അവന്റെ ഇളയ സഹോദരൻ തന്നേക്കാൾ വലിയവനായിരിക്കും” എന്ന് പറഞ്ഞു.. ഇസ്രായേൽ തന്റെ എല്ലാ പുത്രന്മാരെയും വിളിച്ചു, പന്ത്രണ്ടു പേർക്കും അനുഗ്രഹങ്ങളോ ശാപങ്ങളോ പ്രവചിച്ചു. (ഉല്പത്തി 47: 29–49: 32)
അതിനുശേഷം, ഇസ്രായേൽ മരിച്ചു, ഈജിപ്തുകാർ ഉൾപ്പെടെയുള്ള കുടുംബം 70 ദിവസം അദ്ദേഹത്തെ ഓർമിച്ച് വിലപിച്ചു.കനാനിലേക്കുള്ള ഒരു വലിയ ആചാരപരമായ യാത്ര ജോസഫ് തയ്യാറാക്കി. അവരുടെ വിലാപം വളരെ വലുതായിരുന്നു, ഈ സ്ഥലത്തിന് അബെൽ മിസ്രയിം എന്ന് പേരിട്ടു. അബ്രാഹാം ഹിത്യരിൽ നിന്ന് വാങ്ങിയ മക്പേലയുടെ ഗുഹയിൽ യാക്കോബിനെ അടക്കം ചെയ്തു. (ഉല്പത്തി 49: 33–50: 14)
അവലംബം
വർഗ്ഗം:Wikipedia articles incorporating a citation from the 1911 Encyclopaedia Britannica with Wikisource reference വർഗ്ഗം:Articles with hAudio microformats വർഗ്ഗം:ബൈബിളിലെ കഥാപാത്രങ്ങൾ
യൂപോമറ്റിയേസീ
ഒരേയൊരു ജനുസായ യൂപോമാറ്റിയയിലെ (Eupomatia) മൂന്നു സ്പീഷിസുകൾ മാത്രമുള്ള, ആസ്ത്രേലിയയിൽ കാണുന്ന സപുഷ്പിസസ്യങ്ങളിലെ ഒരു കുടുംബമാണ് യൂപോമറ്റിയേസീ (Eupomatiaceae). ഈ മൂന്നു സ്പീഷിസുകളും കിഴക്കേ ആസ്ത്രേലിയയിലെയും ന്യൂ ഗിനിയയിലെയും ഈർപ്പമുള്ള മഴക്കാടുകളിൽ സ്വാഭാവികമായി വളരുന്നു.
ഉപയോഗങ്ങൾ
യൂപോമാറ്റിയ ലോറിയയുടെ നിറമുള്ള തടിയും പഴങ്ങളും വാണിജ്യപ്രാധാന്യമുള്ളതാണ്
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:ഒരു ജനുസ് മാത്രമുള്ള സസ്യകുടുംബങ്ങൾ വർഗ്ഗം:മാഗ്നോളിയാൽസ് സസ്യനിര വർഗ്ഗം:മാഗ്നോളിയാൽസ് ജനുസ്സുകൾ
പാൻസ് ലാബ്രിന്ത്
സ്പാനിഷ് ഭാഷയിലുള്ള മെക്സിക്കൻ സിനിമയാണ് പാൻസ് ലാബ്രിന്ത്.ഈ ഫാന്റസി സിനിമ എഴുതി സംവിധാനം ചെയ്തിരിക്കുന്നത് ഗുല്ലെർമൊ ഡെൽടൊറൊ ആണ്.
കഥാ സംഗ്രഹം
ഫ്രാങ്കോ കാലഘട്ടത്തിന്റെ ആദ്യത്തിൽ 1944 സ്പൈനിൽ സ്പാനിഷ് ആഭ്യന്തര യുദ്ധാനന്തരം ആണു കഥ നടക്കുന്നത്.ഫാസിസ്റ്റ് ഭരണകൂടത്തിനെതിരെ പൊരുതുന്ന ഗറില്ലകളെ തുടച്ചു നീക്കാനായി മലമ്പ്രദേശത്ത് ക്യാമ്പ് ചെയ്യുന്ന ഒരു നിഷ്ഠൂരനായ പട്ടാള ഓഫീസറുടെ ഭാര്യയുടെ ആദ്യ മകളായ ഒഫീലിയയിലൂടെറ്യാണു കഥ പുരോഗമിക്കുന്നത്. അവളുടെ അമ്മ ഗർഭിണിയും രോഗിയുമാണ്. രണ്ടാനച്ചനെ അവൾക്ക് ഇഷ്ടമില്ല. മായിക കഥാപാത്രങ്ങളും ജീവികളും ഒഫീലിയ കണ്ടെത്തുന്നു. അവൾ രാവണൻ കോട്ടക്കുള്ളിൽ ആകുന്നു,
പുറത്തേക്കുള്ള കണ്ണികൾ
വർഗ്ഗം:സ്പാനിഷ് ചലച്ചിത്രങ്ങൾ വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മെക്സിക്കൻ ചലച്ചിത്രങ്ങൾ
പരിയാരം (കണ്ണൂർ)
കണ്ണൂർ ജില്ലയിൽ, ദേശീയപാത 17ന്റെ സമീപത്തായി കണ്ണൂരിനും പയ്യന്നൂരിനും ഇടയിൽ സ്ഥിതി ചെയ്യുന്ന ഒരു ഗ്രാമമാണ് പരിയാരം. കണ്ണൂരിൽ നിന്ന് 31 കി.മീ. വടക്കായാണ് ഈ സ്ഥലം സ്ഥിതി ചെയ്യുന്നത്. പരിയാരം മെഡിക്കൽ കോളേജ് ഇവിടെയാണ് സ്ഥിതി ചെയ്യുന്നത്.
വർഗ്ഗം:Villages in Kannur district
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
യൂഫ്രട്ടീസ്
തെക്കുപടിഞ്ഞാറൻ ഏഷ്യയിലെ ഏറ്റവും നീളം കൂടിയതും ചരിത്രപരമായി പ്രമുഖസ്ഥാനമലങ്കരിക്കുന്ന നദികളിൽ ഒന്നുമാണ്‌ യൂഫ്രട്ടീസ്. ടൈഗ്രീസിനോടൊപ്പം യൂഫ്രട്ടീസും ചേർന്നാണ്‌ മൊസൊപ്പൊട്ടോമിയയെ നിർ‌വചിച്ചത്. തൗറൂസ് മലനിരകളിൽ നിന്ന് ഉത്ഭവിക്കുന്ന യൂഫ്രട്ടീസ് സിറിയയിലൂടെ ഒഴുകി ഇന്നത്തെ ഇറാഖിലെ ബസ്രക്ക് വടക്കുള്ള അൽ-ഖുർന എന്ന സ്ഥലത്ത് ടൈഗ്രീസിൽ പതിക്കുന്നു. തുടർന്ന് ഷാത്തുൽ അറബ് എന്നറിയപ്പെടുന്ന നദി ഒടുവിൽ പേർഷ്യൻ ഉൾക്കടലിൽ ചെന്ന് ചേരുന്നു.
പേര്‌
യൂഫ്രട്ടീസിന്റെ ആധുനിക നാമം സുമേറിയൻ, അക്കാഡിയൻ നാമങ്ങളായ യഥാക്രമം ബുറാനുൻ,പു-റത്-തു എന്നിവയിൽ നിന്ന് ഉത്ഭവിച്ചതായിരിക്കാം. ഫലഭൂയിഷ്ഠമായ എന്നർഥം വരുന്ന ഗ്രീക്ക് പദം ഫ്രാറ്റ എന്നതിന്റെ രൂപമാണ്‌ യൂഫ്രട്ടീസ് എന്ന പേര്‌. അതേസമയം യൂഫ്രട്ടീസ് പദത്തിന്റെ ഒടുവിലെ ഭാഗം "വഹിക്കുന്നതിന്‌" എന്നർഥം വരുന്ന പേർഷ്യനിലെ ഫെറാറ്റ് എന്നതിൽ നിന്നോ ഗ്രീക്കിലെ ഫെറൊ എന്നതിൽ നിന്നോ വന്നതാവാം എന്നും അഭിപ്രായമുണ്ട്.
ഭൂമിശാസ്ത്രം
മുറാത്ത് സു വിന്റെയും കാര സു വിന്റെയും മദ്ധ്യത്തിൽ നിന്നാണ്‌ യൂഫ്രട്ടീസ് ഉത്ഭവിക്കുന്നത്. ഉത്ഭവസ്ഥാനത്തു നിന്ന് അതു വന്നു ചേരുന്ന ഷാത്തുൽ അറബ് വരെയുള്ള യൂഫ്രട്ടീസിന്റെ നീളം 2289 കിലോമിറ്ററാണെന്ന് കണക്കാക്കിയിട്ടുണ്ട്. മുന്ന് രാജ്യങ്ങളിലൂടെ ഈ നദി ഒഴുകുന്നു. തുർക്കി,സിറിയ,ഇറാഖ് എന്നിവയാണവ. തുർക്കിയിലുള്ള ഈ നദിയുടെ നീളം ഏകദേശം 526 കിലോമീറ്റർ വരും. സിറിയയിലും ഇറാഖിലും ഇതിന്റെ നീളം യഥാക്രമം 604 കിലോമീറ്ററും 1159 കിലോമീറ്ററും ആണ്‌.
അവലംബം
വർഗ്ഗം:ഏഷ്യയിലെ നദികൾ
വെള്ളമന്ദാരം
ഫബാസിയേ കുടുംബത്തിലെ ഒരു കുറ്റിച്ചെടിയാണ്‌ മന്ദാരം. . കുറ്റിച്ചെടിയായി വളരുന്ന മന്ദാരം 2-3 മീറ്റർ വരെ ഉയരം വെക്കും. കാളയുടെ കുളമ്പിന്‌ സമാനമായ ആകൃതിയിലുള്ള ഇലകൾക്ക് 6 മുതൽ 15സെന്റിമീറ്റർ വരെ നീളവും വീതിയും കാണും. വെളുത്തനിറത്തിലുള്ള പൂക്കൾ നല്ല സുഗന്ധമുള്ളവയാണ്‌. അഞ്ചിതളുകളുള്ള പൂക്കൾക്ക് മധ്യേ മഞ്ഞ നിറത്തിലുള്ള അഗ്രഭാഗത്തോട് കൂടിയ കേസരങ്ങളും പച്ച നിറത്തിലുള്ള ജനിപുടവും കാണാം. പരാഗണത്തിനുശേഷം ഉണ്ടാകുന്ന കായകൾക്ക് 7.5 മുതൽ 15 സെന്റിമീറ്റർ വരെ നീളവും 1.5 മുതൽ 1.8 വരെ വീതിയുമുണ്ടാകും. ഒരു അലങ്കാര സസ്യമെന്ന നിലയിൽ മന്ദാരം ഉഷ്ണമേഖലാ പ്രദേശങ്ങളിലെല്ലാം വളർത്തപ്പെടുന്നുണ്ട്. മന്ദാരത്തിന്റെ ഉത്ഭവം എവിടെയാണെന്ന്‌ കൃത്യമായി കണ്ടെത്താനായിട്ടില്ലെങ്കിലും മലേഷ്യ, ഫിലിപ്പീൻസ്, ഇന്തൊനേഷ്യ എന്നീ രാജ്യങ്ങളിലൊന്നാണെന്ന് അനുമാനിക്കപ്പെട്ടിരിക്കുന്നു.
ബാഹ്യകണ്ണികൾ
വർഗ്ഗം:പുഷ്പങ്ങൾ വർഗ്ഗം:ഔഷധസസ്യങ്ങൾ വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ വർഗ്ഗം:മലേഷ്യയിലെ സസ്യങ്ങൾ വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:ഏഷ്യയിലെ ഉദ്യാന സസ്യങ്ങൾ
പാലക്കാട് മണി അയ്യർ
പാലക്കാട് മണി അയ്യർ (1912-1981) ലോകശ്രദ്ധ പിടിച്ചുപറ്റിയ കർണ്ണാടക സംഗീതജ്ഞനായിരുന്നു. എക്കാലത്തെയും മികച്ച മൃദംഗവാദകരിൽ ഒരാളായി കണക്കാക്കപ്പെടുന്ന മണി അയ്യർ തന്റെ ജീവിതകാലത്തു തന്നെ ഇതിഹാസമായി വാഴ്ത്തപ്പെട്ടിരുന്നു. കർണ്ണാടക സംഗീത ലോകത്തെ അപൂർവ്വ ബഹുമതിയായ “സംഗീത കലാനിധി” പുരസ്കാരം നേടിയ മണി അയ്യരെ ഭാരത സർക്കാർ “പത്മഭൂഷൺ”നൽകി ആദരിച്ചിട്ടുണ്ട്.
ബാല്യകാലം
തൃശ്ശൂർ ജില്ലയിലെ തിരുവില്വാമലയ്ക്കടുത്ത് പഴയന്നൂർ എന്ന ഗ്രാമത്തിൽ 1912ജൂൺ 10നു ആണ് മണി അയ്യർ ജനിച്ചത്. അച്ഛൻ ടി.ആർ. ശേഷ ഭാഗവതർ അറിയപ്പെടുന്ന വായ്പ്പാട്ടുകാരനായിരുന്നു. അമ്മ അനന്താംബാൾ. രാമസ്വാമി എന്നായിരുന്നു മണി അയ്യരുടെ യഥാർത്ഥപേര്. ബന്ധുമിത്രാദികൾ വാത്സല്യത്തോടെ വിളിച്ചിരുന്ന മണി എന്ന ചെല്ലപ്പേര് പിന്നീട് ഔദ്യോഗികമാവുകയായിരുന്നു. അച്ഛനിൽ നിന്നു വ്യത്യസ്തമായി വൃന്ദവാദ്യങ്ങളിൽ താല്പര്യം പുലർത്തിയ മണി അയ്യർ ചാത്തപുരം സുബ്ബ അയ്യരുടെ പക്കലാണ് ആദ്യപാഠങ്ങൾ അഭ്യസിച്ചത്. എട്ടാം വയസിൽ ആദ്യ കച്ചേരിയിലൂടെ അരങ്ങേറ്റം കുറിച്ചു. തഞ്ചാവൂർ വൈദ്യനാഥയ്യരുടെ കീഴിൽ മൃദംഗ വാദനം തുടർന്നു.
ബാല്യത്തിൽ തന്നെ അച്ഛനിൽ നിന്നു വ്യത്യസ്തമായി വൃന്ദവാദ്യമായ മൃദംഗത്തോടായിരുന്നു മണിക്ക് താത്പര്യം.പഴയന്നൂർ ക്ഷേത്രത്തിൽ നിന്ന് ഉയർന്നു കേട്ട വാദ്യഘോഷങ്ങൾ ആയിരിക്കാം മണിയുടെ മനസ്സിൽ താളവാദ്യത്തോട് കൂടുതൽ താല്പര്യം   ജനിപ്പിച്ചത്.
അച്ഛനോടൊപ്പം ഹരികഥാ പരിപാടികൾക്കും മറ്റും പോയിത്തുടങ്ങിയ മണി അയ്യർ, രാമഭാഗവതരോടും എണ്ണപ്പാടം വെങ്കട്ടരാമ ഭാഗവതരോടുമൊപ്പം കച്ചേരികളിലും പങ്കെടുത്തു.
വായ്പാട്ട് കൃതികളെ തൻറെ മൃദംഗത്തിലെക്ക് ആവാഹിച്ച് മണി അയ്യർ തുടക്കത്തിൽ തന്നെ പ്രതിഭ പ്രകടമാക്കി. എന്നാൽ മണി അയ്യരുടെ ജീവിതത്തിലെ വഴിത്തിരിവായിത്തീർന്നത് ചെമ്പൈ വൈദ്യനാഥ ഭാഗവതരുമായുള്ള കൂടിക്കാഴ്ചയാണ്. അയ്യരുടെ ലയബോധം മനസ്സിലാക്കിയ ചെമ്പൈ, 1924 -ൽ മദ്രാസിൽ വച്ച്‌ നടന്ന  സംഗീത കച്ചേരിയിൽ ചെമ്പൈ തൻ്റെ മദ്രാസിലെ സംഗീത ആസ്വാദകർക്ക് മുന്നിൽ  13 കാരനായ മണി അയ്യരെ ചൂണ്ടിക്കാട്ടി "കച്ചേരിക്ക് ഇന്ന് ഇവൻ മൃദംഗം വായിക്കും" എന്ന് പറഞ്ഞപ്പോൾ എല്ലാവരും അമ്പരന്നു. കച്ചേരിയിൽ ചെമ്പൈക്ക് അകമ്പടിയായി പതിമൂന്നുകാരൻ മണി, സംഗീതലോകത്ത് പലർക്കും അവിശ്വസനീയമായി,പലരുടെ നാവിലും പരിഹാസം ഉണർന്നു. എന്നാൽ നാല് മണിക്കൂറുകൾക്ക് ശേഷം ആസ്വാദകർ ആ പതിമൂന്നുകാരനെ അഭിനന്ദനങ്ങൾ കൊണ്ട് പൊതിഞ്ഞു. അങ്ങിനെചെമ്പൈക്കൊപ്പമുള്ള ആദ്യ കച്ചേരിയിൽ തന്നെ മണി അയ്യർ തന്റെ പെരുമയറിയിച്ചു. മാത്രമല്ല അത് മൃദംഗവാദനത്തിൽ ഒരു യുഗപ്പിറവിക്ക് തുടക്കമാവുക കൂടിയായിരുന്നു.
പൊതുവേദികളിൽ
ചെമ്പൈ വൈദ്യനാഥ ഭാഗവതരാണ് മണിയുടെ സംഗീത ജീവിതത്തിന്റെ വഴി തിരിച്ചുവിട്ടത്. അയ്യരുടെ ലയബോധം മനസ്സിലാക്കിയ ചെമ്പൈ, വെറും പതിമൂന്നു വയസുള്ളപ്പോൾ അദ്ദേഹത്തെ തന്റെ കച്ചേരികളുടെ പ്രധാന മൃദംഗവാദകനാക്കി. 1924-ൽ മദ്രാസിൽ അരങ്ങേറിയ കച്ചേരിയിൽ ചെമ്പൈക്ക് അകമ്പടിയായി പതിമൂന്നുകാരൻ മണി എത്തിയപ്പോൾ സംഗീതലോകത്ത് പലർക്കും അവിശ്വസനീയമായി തോന്നി. എന്നാൽ ചെമ്പൈക്കൊപ്പമുള്ള ആദ്യ കച്ചേരിയിൽ തന്നെ അയ്യർ തന്റെ പെരുമയറിയിച്ചു.
പതിനഞ്ചാം വയസിൽ പ്രശസ്ത മൃദംഗവാദകനായിരുന്ന തഞ്ചാവൂർ വൈദ്യനാഥ അയ്യരുടെ ശിഷ്യത്വം സീകരിച്ചു. ഇവിടെ നിന്നും മൃദംഗസംഗീതത്തിലെ പുതിയ പാഠങ്ങൾ വശമാക്കി. മണി പൊതുരംഗത്തെത്തിയപ്പോൾ അളകനമ്പി പിള്ള, രഘു അയ്യർ, കോതണ്ഡരാമ അയ്യർ തുടങ്ങിയ പ്രമുഖരായിരുന്നു കർണ്ണാടക സംഗീത ലോകത്തെ അറിയപ്പെടുന്ന മൃദംഗവാദ്യക്കാർ. എന്നാൽ അതുല്യമായ താളലയബോധം സ്വായത്തമാക്കിയിരുന്ന മണി അയ്യർ അധികം വൈകാതെ ഇന്ത്യയിലെ ഏറ്റവും അറിയപ്പെടുന്ന മൃദംഗവാദകനായി.
പലതരത്തിലുള്ള മൃദംഗങ്ങൾ നിർമിക്കാനും മണി അയ്യർ ഉൽസാഹം കാണിച്ചു. പല വലിപ്പത്തിൽ, പല മരങ്ങൾ കൊണ്ടുള്ള മൃദംഗങ്ങൾ, മണ്ണ് കൊണ്ടുള്ള മൃദംഗം മുതലായവ നിർമിച്ചു. മണി  അയ്യർ പൊതുരംഗത്തെത്തുമ്പോൾ അളകനമ്പി പിള്ള, രഘു അയ്യർ, കോതണ്ഡരാമ അയ്യർ തുടങ്ങിയ പ്രമുഖരായിരുന്നു കർണ്ണാടക സംഗീത ലോകത്തെ അറിയപ്പെടുന്ന മൃദംഗവാദ്യക്കാർ. എന്നാൽ അതുല്യമായ താളലയബോധം സ്വായത്തമാക്കിയിരുന്ന മണി അയ്യർ അധികം വൈകാതെ ഇന്ത്യയിലെ ഏറ്റവും അറിയപ്പെടുന്ന മൃദംഗവാദകനായി.
പിന്നീട് പുകൾപെറ്റ സംഗീതജ്ഞർക്കെല്ലാം ഒപ്പം മൃദംഗത്തിൽ മണി അയ്യർ ഉണ്ടായിരുന്നു. ചെമ്പൈ വൈദ്യനാഥ ഭാഗവത്, ശമ്മാങ്കുടി ശ്രീനിവാസയ്യർ, അരയക്കുട്ടി, എം.ഡി.രാമനാഥൻ അങ്ങിനെ നീളുന്നു ആ പട്ടിക.
പിന്നീട് അങ്ങോട്ട് താളവാദ്യ ലോകത്ത് മണി അയ്യരുടെ കീർത്തി പരക്കുകയായിരുന്നു.
1965 ൽ എഡിൻബർഗ് ഫെസ്റ്റിവലിലും 1975 ൽ കോമൺ വെൽത്ത് ഫെസ്റ്റിവലിലും മണി അയ്യരുടെ കൈവിരലുകളുടെ താളഭംഗി ലോകം കണ്ടറിഞ്ഞു. അമേരിക്കയിലെ സന്ദർശന വേളയിൽ താളവാദ്യ ചക്രവർത്തി എന്നാണ് അദ്ദേഹത്തെ വിശേഷിപ്പിച്ചത്. ആദരവോടെയാണ് അന്ന് ഓരോ വേദികളിലും അമേരിക്കൻ ജനത മണി അയ്യരെ സ്വീകരിച്ചത്.
മനസ്സും ഹൃദയവും കൈവിരലുകളും ഒരേ താളത്തിൽ സമ്മേളിപ്പിച്ച കലാകാരനായിരുന്നു പാലക്കാട് ടി.എസ്.മണി അയ്യർ.
ശുദ്ധ സംഗീതത്തിനെ ഉപാസകനായിരുന്ന അദ്ദേഹം മൈക്ക് സംഗീതത്തിന്റെ തനിമ ചോർത്തികളയുമെന്ന് ഒരു അഭിപ്രായം ഉണ്ടായിരുന്നു.
മൃദംഗവാദനത്തിലെ പരമ്പരാഗത രീതികൾ പലതും മണി അയ്യർ പരിഷ്ക്കരിച്ചു. തനിയാവർത്തനത്തിന് പുതിയൊരു ശൈലി രൂപപ്പെടുത്തി. മാത്രമല്ല കൂടുതൽ കൃതികൾക്ക് അദ്ദേഹത്തിൻറെ മൃദംഗത്തിലൂടെ ശബ്ദഭംഗി കൈവന്നു.
അദ്ദേഹത്തിൻറെl മൃദംഗവാദനത്തിന് ദൈവിക സ്പർശവും അതുപോലെ പ്രതിഭയുടെ അപൂർവമായ ചൈതന്യവുമുണ്ടായിരുന്നു
മൃദംഗമുണ്ടായതു പാലക്കാട് മണി അയ്യർക്കു വേണ്ടിയായിരുന്നേ എന്നുപോലും പലരും സംശയിച്ചു. മണി അയ്യർ കൊട്ടിക്കയറിയ ഉയരങ്ങളിലേക്കു ചെന്നെത്തുക വളരെ ദുഷഷ്കരം.
ഒട്ടനവധി ശിഷ്യ സമ്പത്തിന് ഉടമകൂടിയായിരുന്നു മണി അയ്യർ. ഉമയാൾപുരം ശിവരാമൻ, പാലക്കാട് രഘു അയ്യരുടെ പുത്രൻ രാജാമണി തുടങ്ങിയ പല പ്രശസ്തരും അതിൽ ഉൾപ്പെടും.
ബഹുമതികൾ
നിരവധി ബഹുമതികൾ മണി അയ്യരെ തേടി എത്തിയിട്ടുണ്ട്. 1971ൽ പത്മവിഭൂഷൺ  ,1967ൽ കർണ്ണാടക സംഗീത ലോകത്തെ അപൂർവ്വ ബഹുമതിയായ “സംഗീത കലാനിധി” തുടങ്ങിയവ അദ്ദേഹത്തിന് ലഭിച്ച ബഹുമതികളിൽ ചിലതാണ്. മണി അയ്യർ തന്റെ ജീവിതകാലത്തു തന്നെ ഒരു ഇതിഹാസമായി വാഴ്ത്തപ്പെട്ടിരുന്നു.
1940ൽ തിരുവിതാംകൂർ മഹാരാജാവ് ആസ്ഥാനവിദ്വാൻ പദവി നൽകി. 1967ൽ മദ്രാസ് മ്യൂസിക്ക് അക്കാദമിയുടെ സംഗീതകലാനിധി പട്ടം. 1971 പദ്മഭൂഷൺ നൽകി രാഷ്ട്രം അദ്ദേഹത്തെ ആദരിച്ചു. "ആകാശത്തിനു സമാനം ആകാശം, സമദ്രത്തിനു സമാനം സമുദ്രം, മണി അയ്യർക്കു സമാനം മണി അയ്യർ" എന്നാണ് ശെമ്മാങ്കുടി ശ്രീനിവാസയ്യർ വിശേഷിപ്പിച്ചത്
എന്നാൽ ടൈഗർ വരദാചാരി പറഞ്ഞത് " സാധാരണ സമയങ്ങളിൽ മണി അയ്യർക്ക് മറ്റ് എല്ലാവരെയും പോലെ പത്തു വിരലുകളാണ് ഉള്ളത്, എന്നാൽ അദ്ദേഹം മൃദംഗം വായിച്ചുതുടങ്ങിയാൽ അൻപതു വിരലുകൾ ഉണ്ടോ എന്ന് തോന്നി പോവും"
1981 മെയ് 30ന് മഹാനായ ആ കലാകാരനെ ലോകത്തിന് നഷ്ടമായി എങ്കിലും ആസ്വാദക മനസ്സുകളിൽ മണി അയ്യർ ഇന്നും ജീവിക്കുന്നു.
1975ൽ പൊതുപരിപാടികൾ അവസാനിപ്പിച്ച്, കൃഷ്‌ണമൂർത്തി ഫൗണ്ടേഷനു കീഴിലുള്ള ഋഷിവാലി സ്‌കൂളിൽ സംഗീതം പഠിപ്പിച്ചു കഴിയാൻ മണി അയ്യർ തീരുമാനിച്ചു. സംഗീതപ്രേമികൾക്കു തീരാനഷ്‌ടമായിരുന്നു അത്. ഒടുവിൽ എംജിആറിന്റെ അഭ്യർഥനയെത്തുടർന്ന് മൃദംഗമാന്ത്രികൻ കച്ചേരികളിലേക്കു തിരികെയത്തി.
1981 മെയ് 30നു എറണാകുളം ജില്ലയിലെ കളമശേരിയിൽ, മൂത്തമകൻ രാജാമണിയുടെ വീട്ടിൽ വെച്ചായിരുന്നു അന്ത്യം.
മൃദംഗത്തിന്റെ പരിചരണം
മദ്ദളത്തിന്റെയും തിമിലയുടെയും ചെണ്ടയുടെയും താളങ്ങളെ അദ്ദേഹം മൃദംഗത്തിലേക്ക് ആവാഹിച്ചു വരുത്തുമായിരുന്നു.
അവലംബം
വർഗ്ഗം:കർണ്ണാടകസംഗീതജ്ഞർ വർഗ്ഗം:പത്മവിഭൂഷൺ പുരസ്കാരം ലഭിച്ച മലയാളികൾ വർഗ്ഗം:മൃദംഗവാദകർ വർഗ്ഗം:1912-ൽ ജനിച്ചവർ വർഗ്ഗം:സംഗീതകലാനിധി പുരസ്കാരം ലഭിച്ചവർ വർഗ്ഗം:മേയ് 30-ന് മരിച്ചവർ വർഗ്ഗം:1981-ൽ മരിച്ചവർ
കോബാൾട്ട് ബ്ലൂ
ഉൽപാദനവും ഉപയോഗങ്ങളും
അശുദ്ധമായ രൂപങ്ങളിലുള്ള കോബാൾട്ട് ബ്ലൂ ചൈനീസ് പോർസലെയ്‌നിൽ വളരെക്കാലമായി ഉപയോഗിച്ചിരുന്നു. ഇംഗ്ലീഷിൽ നീലവർണത്തെ സൂചിപ്പിക്കാനായി കോബാൾട്ട് ബ്ലൂ എന്ന പദം  ആദ്യമായി രേഖപ്പെടുത്തിക്കാണുന്നത്  1777 ലാണ്. 1802-ൽ ലൂയിസ് ജാക്വസ് ഥെനാർഡ് ഇത് ശുദ്ധമായ അലുമിന അടിസ്ഥാനമാക്കിയുള്ള പിഗ്മെന്റായി കണ്ടെത്തി. 1807 ൽ ഫ്രാൻസിൽ വാണിജ്യ ഉൽപാദനം ആരംഭിച്ചു. പത്തൊൻപതാം നൂറ്റാണ്ടിൽ നോർവീജിയൻ കമ്പനി ബ്ലാഫർവെവർക്കറ്റ് ആയിരുന്നു ലോകത്തെ പ്രമുഖ കോബാൾട്ട് ബ്ലൂ നിർമ്മാണക്കമ്പനി. കമ്പനിയുടെ  ഉടമ    ബെഞ്ചമിൻ വെഗ്‌നറും.
കല
എട്ടാം നൂറ്റാണ്ടിന്റെ അവസാനത്തിലോ ഒൻപതാം നൂറ്റാണ്ടിന്റെ തുടക്കത്തിലോ ആവണം ചൈനക്കാർ കളിമൺ പാത്രങ്ങൾക്ക് നിറം നല്കാനായി ഈ ചായം ഉപയോഗിച്ചു തുടങ്ങിയതെന്നാണ് അനുമാനം. . തെനാർഡ് നീലനിറത്തിൻറെ  രാസംസ്വാഭാവം തിരിച്ചറിഞ്ഞ് ശുദ്ധീകരിച്ചെടുത്തതോടെ    ജോസഫ് ടർണർ, ഇംപ്രെഷിണിസ്റ്റ്   ചിത്രകാരന്മാരായിരുന്ന  പിയറി-ആഗസ്റ്റേ റെന്വാ,  ക്ലോഡ് മോനെ, എന്നിവരും  പോസ്റ്റ്-ഇംപ്രെഷണിസ്റ്റ്  ചിത്രകാരൻ വിൻസന്റ് വാൻഗോഗും  ഈ നിറം ധാരാളമായി ഉപയോഗിച്ചു തുടങ്ങി. ഒരിക്കലും മങ്ങാത്ത ഈ നീല നിറം  മറ്റെല്ലാ ചായക്കൂട്ടുകളുമായി  പൊരുത്തപ്പെടുന്നതുമായിരുന്നു. ആകാശത്തിൻറെ വിവിധ രൂപഭാവങ്ങൾ ചിത്രീകരിച്ച   പ്രശസ്ത ചിത്രകാരൻ മാക്‌സ്‌ഫീൽഡ് പാരിഷ്, ആകാശനീലിമക്ക്   കോബാൾട്ട് ബ്ലുവാണ്   ഉപയോഗിച്ചത്, തൽഫലമായി, കോബാൾട്ട് നീലക്ക് ചിലപ്പോൾ പാരിഷ് നീല എന്നും പറയാറുണ്ട്.
ഓട്ടോമൊബൈലുകൾ
ജീപ്പ്, ബുഗാട്ടി എന്നിവയുൾപ്പെടെ നിരവധി കാർ നിർമ്മാതാക്കൾക്ക് പെയിന്റ് ഓപ്ഷനുകളായി കോബാൾട്ട് ബ്ലൂ ഉണ്ട്.
നിർമ്മാണം
ക്ഷാരത്തിന്റെ സാന്നിധ്യത്തിൽ അതിന്റെ രാസ സ്ഥിരത കാരണം, കോബാൾട്ട് നീല നീല കോൺക്രീറ്റിൽ ഒരു പിഗ്മെന്റായി ഉപയോഗിക്കുന്നു.
വെക്‌സിലോളജി
നെതർലാൻഡ്‌സും റൊമാനിയയും ഉൾപ്പെടെ നിരവധി രാജ്യങ്ങളും ഒരു യുഎസ് സംസ്ഥാനമായ നെവാഡയും അവരുടെ പതാകകളുടെ മൂന്ന് ഷേഡുകളിലൊന്നായി കോബാൾട്ട് നീല നിറത്തിലാണ്.
വിഷാംശം
കോബാൾട്ട് ബ്ലൂ വിഷമാണ്. വേണ്ടത്ര മുൻകരുതലുകൾ എടുക്കാതെ ഇത് കൈകാര്യം ചെയ്താൽ, കോബാൾട്ട് വിഷത്തിന് അടിമപ്പെട്ടേക്കാം.
ഇന്ത്യയിലെ ഭാഷകൾ
thumb|250px|തെക്കൻ ഏഷ്യയിൽ ഭാഷാ കുടുബങ്ങൾ. ലോകത്തെ പ്രധാനപ്പെട്ട ഭാഷാഗോത്രങ്ങളിൽ‌പ്പെട്ടവയാണ്‌ ഇന്ത്യയിലെ ഭാഷകൾ, ഇതിൽ ഏറ്റവും വലിയ രണ്ടെണ്ണം ഇന്തോ-യൂറോപ്പ്യൻ - ഇന്തോ-ആര്യൻ ഭാഷകളും (70% ജനങ്ങൾ സംസാരിക്കുന്നു) ദ്രാവിഡ ഭാഷകളുമാണ്‌ (22% ഇന്ത്യക്കാർ സംസാരിക്കുന്നു). ഇന്ത്യയിൽ സംസാരിക്കുന്ന മറ്റ് ഭാഷകൾ പ്രധാനമായും ആസ്ട്രോ-ഏഷ്യാറ്റിക്ക്, ടിബറ്റ്-ബർമൻ ഭാഷാകുടുംബങ്ങളിൽപ്പെട്ടതാണ്‌. ഇവയിലൊന്നും പെടാത്ത കുറച്ച് ഭാഷകളും ഇന്ത്യയിൽ സംസാരിക്കുന്നുണ്ട്.
ഇന്ത്യയിലെ മാതൃഭാഷകൾ ഏതാനും നൂറുകൾ വരും ; 1961 ലെ സെൻസസ് ഓഫ് ഇന്ത്യ കണക്കെടുപ്പ് പ്രകാരം ഇത് 1,652 ആണ്. . 2001 ലെ ഇന്ത്യൻ കാനേഷുമാരി പ്രകാരം 29 ഭാഷകൾ ഒരു ദശലക്ഷത്തിൽ കൂടുതൽ ആളുകൾ സംസാരിക്കുന്നുണ്ട്, 122 ഭാഷകൾ പതിനായിരത്തിൽ കൂടുതൽ ആൾക്കാർ സംസാരിക്കുന്നുണ്ട്.
സംസ്ഥാനങ്ങളുടെ തലസ്ഥാനവും രൂപീകരിച്ച വർഷവും ഔദ്യോഗിക ഭാഷകളുടെ പട്ടിക
ഇന്ത്യയിലെ സംസ്ഥാനങ്ങളുടെ ഔദ്യോഗിക ഭാഷകളുടെ പട്ടിക
അഡ ലവ്‌ലേസ്
പ്രശസ്ത കവി ലോർഡ് ബൈറന്റെ പുത്രിയായി 1815 ഡിസംബർ 10-നു ജനിച്ച അഡ അഗസ്റ്റ കിംഗ് (ലവ്‌ലേസ് പ്രഭ്വി) എന്ന ലേഡി അഡ (ജനനം:1815 മരണം:1851 ) കമ്പ്യൂട്ടറിൻറെ പത്തൊൻപതാം നൂറ്റാണ്ടിലെ ചരിത്രത്തിൽ ഏറെ പ്രധാന്യമുള്ള വനിതയാണ്. ചാൾസ് ബാബേജിന്റെ അനലറ്റികൽ എഞ്ചിന്റെ രൂപരേഖ രേഖപ്പെടുത്താൻ സഹായിക്കുകയും, ചാൾസ് ബാബേജിന്‌ പൂർത്തിയാക്കാൻ കഴിയാതെ പോയ അനാലിറ്റിക്കൽ എഞ്ചിൻ പൂർത്തീകരിക്കാൻ പരിശ്രമിച്ചതും ബാബേജിൻറെ ആശയങ്ങളെ ജനങ്ങളിലേക്കെത്തിച്ചതും ലേഡി അഡയായിരുന്നു.. ആദ്യകാല പ്രോഗ്രാമിങ്ങ് ഭാഷയായ അഡ ഇവരുടെ ഓർമ്മക്കായി നാമകരണം ചെയ്തതാണ്‌. ലോകത്തെ ആദ്യത്തെ കമ്പ്യൂട്ടർ പ്രോഗ്രാമർ ആയി പരിഗണിക്കപ്പെടുന്നത് ലേഡി അഡയെയാണ്.
ലോർഡ് ബൈറൺന്റെ നിയമപരമായ ബന്ധത്തിലുള്ള ഒറെയൊരു അനന്തരാവകാശിയായിരുന്നു അഡ ലവ്‌ലേസ് (ബൈറൺന്റെ ബാക്കിയെല്ലാ കുട്ടികളും വേറെ ബന്ധങ്ങളിലുണ്ടായവരാണ്.) അവർ പിറന്ന് ഒരു മാസമാകുമ്പോഴേക്കും അമ്മ ആൻ ഇസബെല്ല ബൈറൺ പിതാവ് ലോർഡ് ബൈറണിൽ നിന്നും വിവാഹമോചനം നേടി. നാലുമാസങ്ങൾക്കു ശേഷം ഇംഗ്ലണ്ടിൽ നിന്നും പുറപ്പെട്ടു പോയ ബൈറൺ അഡയ്ക്ക് എട്ട് വയസ്സുള്ളപ്പോൾ ഗ്രീസിൽ മരിച്ചു."നിങ്ങളുടെ മുഖം നിങ്ങളുടെ അമ്മയുടെ സുന്ദരിയായ കുട്ടിയെപ്പോലെയാണോ! അഡാ(ADA!)! എന്റെ വീടിന്റെയും ഹൃദയത്തിന്റയും ഏക മകളാണോ?" എന്ന് ആരംഭിക്കുന്ന ഒരു കവിതയിയിലൂടെ ആ വേർപിരിയലിനെ അദ്ദേഹം അനുസ്മരിച്ചു. അച്ഛന്റെ ഭ്രാന്തൻ ആശയങ്ങളിൽ ആകൃഷ്ടയാകുന്നതിൽ നിന്ന് തടയുന്നതിനായി അഡയെ ഗണിതത്തിലും യുക്തിചിന്തയിലും താൽപര്യം വളർത്തി. ഇതൊക്കെയാണെങ്കിലും, അഡാ അദ്ദേഹത്തോടുള്ള ഇഷ്ടം മാറിയില്ല, അവരുടെ രണ്ട് ആൺമക്കളുടെ ബൈറോൺ, ഗോർഡൻ എന്നിങ്ങനെ നാമകരണം ചെയ്തു. മരണശേഷം, അഡയുടെ അഭ്യർത്ഥനപ്രകാരം അവരെ പിതാവിന്റെ അരികിൽ അടക്കം ചെയ്തു. കുട്ടിക്കാലത്ത് പലപ്പോഴും രോഗിയായിരുന്നുവെങ്കിലും, അഡാ പഠനം തുടർന്നു. 1835-ൽ അവൾ വില്യം കിംഗിനെ വിവാഹം കഴിച്ചു. 1838-ൽ കിംഗിനെ ലൗലേസിന്റെ ഏൾ ആക്കി, അഡാ അതുവഴി കൗണ്ടസ് ഓഫ് ലവ്‌ലേസ് ആയി.
അഡയുടെ വിദ്യാഭ്യാസപരവും സാമൂഹികവുമായ കഴിവുകൾ വർദ്ധിപ്പിക്കുന്നതിനായി ആൻഡ്രൂ ക്രോസ്, ചാൾസ് ബാബേജ്, സർ ഡേവിഡ് ബ്രൂസ്റ്റർ, ചാൾസ് വീറ്റ്സ്റ്റോൺ, മൈക്കൽ ഫാരഡെ, എഴുത്തുകാരൻ ചാൾസ് ഡിക്കൻസ് തുടങ്ങിയ ശാസ്ത്രജ്ഞരുമായി സമ്പർക്കം പുലർത്തി. ഈ സമ്പർക്കം അവരുടെ വിദ്യാഭ്യാസ പുരോഗതിക്ക് കാരണമായി. അഡാ തന്റെ സമീപനത്തെ "കാവ്യശാസ്ത്രം" എന്നും സ്വയം "അനലിസ്റ്റ് (& മെറ്റാഫിഷ്യൻ)" എന്നും വിശേഷിപ്പിച്ചു.
അഡ കൗമാരപ്രായത്തിൽ, അവളുടെ ഗണിതശാസ്ത്രപരമായ കഴിവുകൾ അവ‌രെ ജോലി സംബന്ധമായ ബന്ധത്തിലേക്കും സഹ ബ്രിട്ടീഷ് ഗണിതശാസ്ത്രജ്ഞനായ ചാൾസ് ബാബേജുമായുള്ള ചങ്ങാത്തത്തിലേക്കും നയിച്ചു, "കമ്പ്യൂട്ടറുകളുടെ പിതാവ്" എന്നറിയപ്പെടുന്ന വ്യക്തി കൂടിയാണ് ബാബേജ്. അനലിറ്റിക്കൽ എഞ്ചിനിലെ ബാബേജിന്റെ പ്രവർത്തനങ്ങളിൽ അവർക്ക് പ്രത്യേക താത്പര്യമുണ്ടായിരുന്നു. 1833 ജൂണിൽ അവരുടെ പൊതു സുഹൃത്ത്, അവരുടെ സ്വകാര്യ അദ്ധ്യാപിക മേരി സോമർവില്ലെ എന്നിവരിലൂടെ ലവ്‌ലേസ് അദ്ദേഹത്തെ കണ്ടുമുട്ടി.
1842 നും 1843 നും ഇടയിൽ, അഡാ ഇറ്റാലിയൻ മിലിട്ടറി എഞ്ചിനീയർ ലുയിഗി മെനാബ്രിയയുടെ കണക്കുകൂട്ടൽ എഞ്ചിനിൽ ഒരു ലേഖനം വിവർത്തനം ചെയ്തു, ഇത് "നോട്സ്" എന്ന് വിളിക്കുന്ന വിപുലമായ കുറിപ്പുകൾക്കൊപ്പം നൽകി. കമ്പ്യൂട്ടറുകളുടെ ആദ്യകാല ചരിത്രത്തിൽ ലവ്‌ലേസിന്റെ കുറിപ്പുകൾ പ്രധാനമാണ്, അതാണ് ആദ്യത്തെ കമ്പ്യൂട്ടർ പ്രോഗ്രാം എന്ന് പലരും കരുതുന്നു-അതായത്, ഒരു മെഷീൻ നടപ്പിലാക്കാൻ രൂപകൽപ്പന ചെയ്ത അൽഗോരിതം. മറ്റ് ചരിത്രകാരന്മാർ ഈ കാഴ്ചപ്പാട് നിരസിക്കുകയും 1836/1837 കാലഘട്ടത്തിലെ ബാബേജിന്റെ സ്വകാര്യ കുറിപ്പുകളിൽ എഞ്ചിനുള്ള ആദ്യ പ്രോഗ്രാമുകൾ അടങ്ങിയിട്ടുണ്ടെന്ന് ചൂണ്ടിക്കാണിക്കുകയും ചെയ്യുന്നു. കേവലം കണക്കുകൂട്ടലിനേക്കാളും നമ്പർ ക്രഞ്ചിംഗിനും അപ്പുറത്തേക്ക് പോകാനുള്ള കമ്പ്യൂട്ടറിന്റെ കഴിവിനെക്കുറിച്ചുള്ള ഒരു കാഴ്ചപ്പാടും അവർക്ക് ഉണ്ടായിരുന്നു, അതേസമയം ബാബേജ് ഉൾപ്പെടെ പലരും ആ കഴിവുകളിൽ മാത്രം ശ്രദ്ധ കേന്ദ്രീകരിച്ചു. "കാവ്യാത്മക ശാസ്ത്രം" എന്ന അവരുടെ മാനസികാവസ്ഥ അവരെ അനലിറ്റിക്കൽ എഞ്ചിനെക്കുറിച്ച് ചോദ്യങ്ങൾ ചോദിക്കാൻ പ്രേരിപ്പിച്ചു (അവരുടെ കുറിപ്പുകളിൽ കാണിച്ചിരിക്കുന്നതുപോലെ)വ്യക്തികളും സമൂഹവും ഒരു കോളാബുറേറ്റീവ് ടൂൾ സാങ്കേതികവിദ്യ എങ്ങനെ ബന്ധപ്പെട്ടിരിക്കുന്നു എന്ന് പരിശോധിക്കുന്നു.
1852 ൽ 36-ാം വയസ്സിൽ ഗർഭാശയ അർബുദം ബാധിച്ച് അവർ മരിച്ചു.
കുട്ടിക്കാലം
'തേജസ്വിയായ ആൺകുട്ടി' യെ പ്രതീക്ഷിച്ചിരുന്ന ബൈറൺ പെൺകുട്ടി പിറന്നപ്പോൾ നിരാശനായിരുന്നെന്ന് പറയപ്പെടുന്നു.ബൈറൺന്റെ അർദ്ധ സഹോദരി അഗസ്ത ലെയ്യിൽ നിന്നാണ് അഗസ്ത എന്ന പേരുവന്നത്.ആഡ എന്ന് വിളിച്ച് തുടങ്ങിയതും അദ്ദേഹമാണ്. 1816 ജനുവരി 16 ന്, ബൈറൺ പ്രഭുവിന്റെ കൽപ്പനപ്രകാരം, ലേഡി ബൈറൺ കിർക്ക്ബി മല്ലോറിയിലെ മാതാപിതാക്കളുടെ വീട്ടിലേക്ക് പുറപ്പെട്ടു, അവരുടെ അഞ്ചാഴ്ച പ്രായമുള്ള മകളെ കൂടെ കൊണ്ടുപോയി. അക്കാലത്ത് ഇംഗ്ലീഷ് നിയമം വേർപിരിയൽ കേസുകളിൽ കുട്ടികളെ പിതാവിന് പൂർണ്ണമായി കസ്റ്റഡിയിൽ നൽകിയിരുന്നെങ്കിലും, ബൈറൺ പ്രഭു തന്റെ രക്ഷാകർതൃ അവകാശങ്ങൾ ഉന്നയിക്കാൻ ഒരു ശ്രമവും നടത്തിയില്ല, എന്നാൽ അഡയുടെ ക്ഷേമത്തെക്കുറിച്ച് അറിയിക്കുന്നതിന് സഹോദരിയോട് അഭ്യർത്ഥിച്ചു.
ഏപ്രിൽ 21 ന്, ബൈറൺ പ്രഭു വേർപിരിയൽ കരാറിൽ ഒപ്പുവെച്ചു, വളരെ വൈമനസ്യത്തോടെ, കുറച്ച് ദിവസങ്ങൾക്ക് ശേഷം ഇംഗ്ലണ്ടിലേക്ക് പോയി. കഠിനമായ വേർപിരിയലിനെ മാറ്റിനിർത്തിയാൽ, ലേഡി ബൈറോൺ തന്റെ ഭർത്താവിന്റെ അധാർമിക പെരുമാറ്റത്തെക്കുറിച്ച് ആരോപണം ഉന്നയിക്കുന്നത് ജീവിതകാലം മുഴുവൻ തുടർന്നു.ഈ സംഭവങ്ങൾ വിക്ടോറിയൻ സമൂഹത്തിൽ ലവ്‌ലേസിന് ദുഷ്കീർത്തിയുണ്ടാക്കി. അവൾക്ക് അച്ഛനുമായി ഒരു ബന്ധവുമുണ്ടായിരുന്നില്ല. 1824 ൽ അവൾക്ക് എട്ട് വയസ്സുള്ളപ്പോൾ അദ്ദേഹം മരിച്ചു. അവളുടെ ജീവിതത്തിലെ പ്രധാനപ്പെട്ട വ്യക്തി അമ്മ മാത്രമായിരുന്നു. ഇരുപതാം പിറന്നാൾ വരെ ലവ്‌ലെയ്‌സിന് അവളുടെ പിതാവിന്റെ കുടുംബചിത്രം കാണിച്ചില്ല. ലവ്‌ലേസിന് അമ്മയുമായി അടുത്ത ബന്ധം ഉണ്ടായിരുന്നില്ല. പലപ്പോഴും അവളുടെ അമ്മൂമ്മയായ ജൂഡിത്തിന്റെ സംരക്ഷണയിൽ ആയിരുന്നു. ലേഡി മിൽ‌ബാങ്കെ ആണ് അവളെ കാര്യങ്ങൾ മനസ്സിലാക്കിക്കൊടുത്തത്. എന്നിരുന്നാലും, അക്കാലത്തെ സാമൂഹ്യ മനോഭാവം - കുട്ടിയുടെ ക്ഷേമം ലാക്കാക്കികൊണ്ട് പ്രവർത്തിച്ചുകൊണ്ട് വേർപിരിയലിലും ഭർത്താവിനെ അനുകൂലിച്ചു - തന്മൂലം ലേഡി ബൈറൺ സമൂഹത്തിലെ മറ്റുള്ളവരെ സ്നേഹിക്കുന്ന ഒരു അമ്മയായി സ്വയം അവതരിപ്പിക്കേണ്ടി വന്നു. മകളുടെ ക്ഷേമത്തെക്കുറിച്ച് ലേഡി മിൽ‌ബാങ്കെക്ക് ആകാംക്ഷയോടെ കത്തുകൾ എഴുതിയിരുന്നു, ഒരു കവർ കുറിപ്പോടെ മാതൃപരമായ ആശങ്ക കാണിക്കാൻ എഴുത്തുകൾ ഉപയോഗിക്കേണ്ടതുണ്ടെങ്കിൽ അവ നിലനിർത്താൻ ആവശ്യപ്പെട്ടു.
മുതിർന്ന ശേഷം
ട്യൂട്ടറായിരുന്ന മേരി സോമെർവില്ലെയോട് ലവ്ലേസിന് അഗാദമായ സ്നേഹവും അടുപ്പവുമുണ്ടായിരുന്നു. ഇരുവരും നിരന്തരം കത്തിടപാടുകൾ നടത്തുമായിരുന്നു.സോമെർവില്ലെയാണ് 1833-ൽ ചാൾസ് ബാബേജിനെ പരിച്ചയപ്പെടുത്തിക്കൊടുത്തതും.
മരണം
ഗർഭാശയ കാൻസർ ബാധിച്ച് 1852 നവംബർ 26 ന് 36-ആം വയസ്സിലാണ് ലവ്‌ലേസ് അന്തരിച്ചത്. മരിക്കുമ്പോൾ ബൈറണും അതേ പ്രായമായിരുന്നു.
ഇവയും കാണുക
വിവരസാങ്കേതികരംഗത്തെ പ്രശസ്തരുടെ പട്ടിക
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:സ്ത്രീ ശാസ്ത്രജ്ഞർ വർഗ്ഗം:1815-ൽ ജനിച്ചവർ വർഗ്ഗം:1852-ൽ മരിച്ചവർ വർഗ്ഗം:അർബുദത്താൽ മരിച്ചവർ വർഗ്ഗം:വിക്ടോറിയൻ കാലഘട്ടത്തിലെ സ്ത്രീകൾ വർഗ്ഗം:ലോർഡ് ബൈറൺ വർഗ്ഗം:ഇംഗ്ലീഷ് കവികൾ വർഗ്ഗം:കമ്പ്യൂട്ടർ ശാസ്ത്രജ്ഞർ വർഗ്ഗം:കമ്പ്യൂട്ടർ പ്രോഗ്രാമർമാർ വർഗ്ഗം:കമ്പ്യൂട്ടർ ശാസ്ത്രജ്ഞകൾ വർഗ്ഗം:വനിതാ കമ്പ്യൂട്ടർ ശാസ്ത്രജ്ഞർ
ലോട്ടസ് ടെമ്പിൾ
ഇന്ത്യയുടെ തലസ്ഥാന നഗരിയായ ഡെൽഹിയിലെ ഒരു പ്രധാന ആകർഷണമാണ് ലോട്ടസ് ക്ഷേത്രം (Lotus Temple) എന്ന ബഹായ് ക്ഷേത്രം. ബഹായ് മതവിശ്വാസികളുടെ ആരാധാനാലയമാണെങ്കിലും നാനാജാതിമതസ്ഥർ ഇത് സന്ദർശിക്കാറുണ്ട്. 1986 പണിതീർന്ന ഈ ക്ഷേത്രം ഇന്ത്യയിലെ ഏറ്റവും വലുതും ശില്പ ചാതുര്യങ്ങളിൽ മുന്നിട്ട് നിൽക്കുന്നതുമായ അമ്പലങ്ങളിൽ ഒന്നാണ്. ഇതിന്റെ ശില്പ ചാതുര്യത്തിന് ഒരു പാട് പുരസ്കാരങ്ങൾ ലഭിച്ചിട്ടുണ്ട്.
ചരിത്രം
താമരപ്പൂവിന്റെ ആകൃതിയിലുള്ള ഈ അമ്പലത്തിന്റെ ഒൻപതുവശങ്ങൾ, വെണ്ണക്കല്ലിൽ പൊതിയപ്പെട്ട് മൂന്നിന്റെ ഗണങ്ങളിൽ സ്വതന്ത്രമായി നിൽക്കുന്ന 27 ദളങ്ങൾ ചേർന്നതാണ്. ഇതിന്റെ ശില്പി ഇപ്പോൾ കാനഡയിൽ താമസമാക്കിയിരിക്കുന്ന ഫരിബോസ് സഹ്ബ എന്ന ഇറാൻകാരനാണ്. ഇതിരിക്കുന്ന ഭൂമിയുടെ വിലയും നിർമ്മാണച്ചെലവും പ്രധാനമായും നൽകിയത് അർദിശിർ രുസ്തം‌പൂർ എന്ന ഹൈദരബാദുകാരനാണ്. തന്റെ ജീവിത സമ്പാദ്യം മുഴുവനും അദ്ദേഹം ഇതിനു വേണ്ടി 1953 ൽ ചിലവഴിച്ചു.
നിർമ്മാണ ഘടന
ക്ഷേത്രത്തിന്റെ ചുറ്റുമുള്ള ഒൻപത് വാതിലുകൾ ഇതിന്റെ ഒരു നടുത്തളത്തിലെക്ക് തുറക്കുന്നു. നടുത്തളത്തിൽ ഏകദേശം 2500-ഓളം ആളുകൾക്ക് ഇരിക്കാനുള്ള സൌകര്യം ഉണ്ട്. 40 മീറ്ററിലധികം ഉയരമുള്ള നടുത്തളത്തിന്റെ തറ വെള്ള മാർബിൾ കൊണ്ട് നിർമിതമാണ്. ഇത് സ്ഥിതി ചെയ്യുന്നത്, ബഹാപൂർ എന്ന ഗ്രാമത്തിൽ, ചുറ്റുവട്ടത്ത് ഒൻപത് കുളങ്ങളോട് കൂടിയ 26 ഏക്കർ സ്ഥലത്താണ്. 1986 ക്ഷേത്രത്തിന്റെ ഉദ്ഘാടനത്തിനു ശേഷം 2002 വരെ, ഇവിടം 500 ലക്ഷത്തിലധികം ആളുകൾ സന്ദർശിച്ചു എന്നാണ് കണക്ക്. ലോകത്തിലെ ഏറ്റവും കൂടുതൽ ആളുകൾ സന്ദർശിക്കുന്ന ഒരു സ്ഥലമാണ് ഇത്.
ദുർഗ്ഗ പൂജ സമയത്ത് പലയിടത്തും, ഈ ക്ഷേത്രത്തിന്റെ മാതൃകയിൽ, ദുർഗ്ഗാദേവിയുടെ ആരാധനക്കായി പന്തലുകൾ നിർമ്മിക്കപ്പെടാറുണ്ട്.
പ്രത്യേകതകൾ
ഇതിന്റെ നിർമ്മാണത്തിൻറെ പ്രത്യേകതകൾ കൊണ്ട് ഈ ക്ഷേത്രം ഒരു പാട് പുരസ്കാരങ്ങൾ ലഭിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ബഹായ് ആരാധനാലയങ്ങൾ വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
തെർമൽ ഗ്രീസ്
thumb|Silicone thermal compound thumb|Metal (silver) thermal compound ഇലക്ട്രോണിക് ഉപകരണങ്ങളുടെ താപ ചാലകത വർദ്ധിപ്പിക്കാനുപയോഗിക്കുന്ന ഒരു ദ്രാവക സംയുക്തമാണ് തെർമൽ ഗ്രീസ്.
അടിസ്ഥാന പദാർത്ഥങ്ങൾ
വ്യത്യസ്തങ്ങളായ ഒന്നിലധികം താപീയ പദാർത്ഥങ്ങൾ തെർമൽ ഗ്രീസായി ഉപയോഗിക്കുന്നു. അവ താഴെപ്പറയുന്നു.
അവലംബം
വിഭാഗം:ഇലക്ട്രോണിക്സ്
ജനകീയ സാംസ്കാരികവേദി
സി.പി.ഐ.(എം.എൽ.)-ന്റെ രാഷ്ട്രീയനിലപാടുകളിൽ നിന്നു പ്രവർത്തിച്ചിരുന്ന സാംസ്കാരിക സംഘടനയാണ്‌ ജനകീയ സാംസ്കാരികവേദി. അടിയന്തരാവസ്ഥ കഴിഞ്ഞ കാലത്ത് സ്ഥാപിക്കപ്പെട്ട ഈ സംഘടന പാർട്ടിക്കകത്ത് നടന്ന ആശയസമരത്തിന്റെ പശ്ചാത്തലത്തിൽ തകർന്നു.
രൂപവത്കരണം
1975-ൽ അടിയന്തരാവസ്ഥ പ്രഖ്യാപിക്കപ്പെട്ടപ്പോഴാണ് ഇന്ത്യൻ ജനാധിപത്യം ആശയപ്രചരണത്തിനുള്ള അവസരം നല്കുന്ന ഉദാരജനാധിപത്യമാണ് എന്ന് സി.പി.ഐ. (എം.എൽ.) തിരിച്ചറിഞ്ഞത്. ഈ സാദ്ധ്യത ഉപയോഗപ്പെടുത്തി ആശയസമരത്തിന് വേദിയൊരുക്കുക എന്ന ഉദ്ദേശത്തോടെയാണ് ജനകീയ സാംസ്കാരികവേദി രൂപവത്കരിച്ചത്. വയനാട് സാംസ്കാരികവേദി രൂപവത്കരിക്കുകയും പിന്നീട് സംസ്ഥാനതല സംഘടന രൂപവത്കരിക്കുകയുമാണ് ചെയ്തത്. രഹസ്യസ്വഭാവമുള്ള വിപ്ലവപാർട്ടിയിൽ നിന്നും സ്വതന്ത്രമായ ഘടനയായിരുന്നു സാംസ്കാരികവേദിക്കുണ്ടായിരുന്നത്.
വർഗ്ഗം:രാഷ്ട്രീയം വർഗ്ഗം:സാംസ്കാരികം
ബിയാൻക ആൻഡ്രിസ്ക്യൂ
കനേഡിയൻ പ്രൊഫഷണൽ ടെന്നീസ് കളിക്കാരിയാണ് ബിയാൻക ആൻഡ്രിസ്ക്യൂ (റൊമാനിയൻ ഉച്ചാരണം: [andreˈesku]; ജനനം ജൂൺ 16, 2000). , വനിതാ ടെന്നീസ് അസോസിയേഷൻ (ഡബ്ല്യുടിഎ) റാങ്കിംഗിൽ 2019 സെപ്റ്റംബർ 7 ന് കരിയറിലെ ഉയർന്ന സിംഗിൾസ് റാങ്കിംഗിൽ അഞ്ചാം സ്ഥാനത്തെത്തി. 2019 ഓഗസ്റ്റ് 11 ന് 1969 ൽ ഫെയ് അർബന് ശേഷം സിംഗിൾസിൽ കനേഡിയൻ ഓപ്പൺ നേടിയ ആദ്യത്തെ കനേഡിയൻ വനിതയായി ആൻഡ്രീസ്കു മാറി. 2019 യുഎസ് ഓപ്പണിന്റെ ഫൈനലിൽ സെറീന വില്യംസിനെ പരാജയപ്പെടുത്തി ഗ്രാൻഡ് സ്ലാം സിംഗിൾസ് കിരീടം നേടുന്ന ആദ്യ കനേഡിയൻ താരമായി.
ആദ്യകാലം
1994 ൽ കാനഡയിലേക്ക് കുടിയേറിയ റൊമാനിയൻ വംശജരായ മാതാപിതാക്കളുടെ മകളായി 2000 ജൂൺ 16 ന് ഒണ്ടാറിയോയിലെ മിസിസ്സാഗയിലാണ് ബിയാൻക ജനിച്ചത്. ബ്രാസോവിലെ ട്രാൻസിൽവാനിയ യൂണിവേഴ്‌സിറ്റിയിൽ നിന്ന് ബിരുദം നേടിയതിന് ശേഷം എൻജീനീയറായിരുന്ന ബിയാൻകയുടെ പിതാവ് നിക്കു ആൻഡ്രെസ്കു കാനഡയിൽ ഒരു ജോലി സ്വീകരിച്ചു. ക്രയോവ സർവകലാശാലയിൽ നിന്ന് ബിരുദം നേടിയ ബിയാൻകയുടെ മാതാവ് പിന്നീട് ടൊറോണ്ടോയിലെ ഗ്ലോബൽ മാക്സ്ഫിൻ ഇൻവെസ്റ്റ്‌മെന്റ്സ് ഇൻകോർപ്പറേറ്റിന്റെ ചീഫ് കംപ്ലയിൻസ് ഓഫീസറായി നിയമിതയായി.
ആൻഡ്രെസ്കു കുടുംബം മാതാപിതാക്കളുടെ ജന്മനാടായ റൊമാനിയയിലേക്ക് മടങ്ങിയകാലത്ത് തന്റെ ഏഴാമത്തെ വയസ്സിൽ പിറ്റെസ്റ്റിയിൽവച്ച് ഗെബ്രിയൽ ഹ്രിസ്റ്റാഷെക്ക് കീഴിൽ ബിയാൻക ടെന്നീസ് പരിശീലിക്കാൻ തുടങ്ങി. കുറച്ച് വർഷങ്ങൾക്ക് ശേഷം, ആൻഡ്രെസ്കു കുടുംബം കാനഡയിൽ താമസിക്കാൻ മടങ്ങിയെത്തുകയും അവിടെ മിസിസ്സാഗയിലെ ഒന്റാറിയോ റാക്കറ്റ് ക്ലബിൽ ബിയാൻക പരിശീലനത്തിനു ചേർന്നു. ബിയാൻകക്ക് കേവലം 11 വയസ് പ്രായമുള്ളപ്പോൾ, ടൊറന്റോയിലെ ടെന്നീസ് കാനഡയുടെ ദേശീയ പരിശീലന പരിപാടിയിൽ ചേരുകയും ഒപ്പം അവർ തന്റെ ടെന്നീസ് കരിയറിനെക്കുറിച്ച് കൂടുതൽ ഗൗരവതരമായി ചിന്തിച്ചുതുടങ്ങുകയും ചെയ്തു. അവളുടെ ബാല്യകാല ആരാധനാ വിഗ്രഹം കിം ക്ലിജ്സ്റ്റേഴ്സ് ആയിരുന്നു. തുടർന്ന് സിമോണ ഹാലെപ് ഉൾപ്പെടെ മറ്റ് പ്രിയപ്പെട്ട കളിക്കാരു അവരുടെ ആരാധനാപാത്രങ്ങളായി. വില്യംസ് സഹോദരിമാരെയും അവർ പ്രശംസിച്ചിരുന്നു.
2016ലെ റോജേഴ്സ് കപ്പിൽ, ആൻഡ്രെസ്കുവിനോട് കൂടുതൽ പ്രൊഫഷണലാകാൻ സിമോണ ഹാലെപ്പ് ഉപദേശിക്കുകയും അവരെ പ്രോത്സാഹിപ്പിക്കുകയും ചെയ്തു.
2014: ജൂനിയർ വിജയം
2014 ജനുവരിയിൽ, ലോകത്തിലെ ഏറ്റവും അഭിമാനകരമായ 14 വയസ്സിന് താഴെയുള്ള ടൂർണമെന്റുകളിലൊന്നായ ലെസ് പെറ്റിറ്റ്സ് ആസ് നേടുന്നതിനു ബിയാൻകയ്ക്കു സാധിച്ചു. ജൂലൈയിൽ, ഹവാനയിൽ നടന്ന ഗ്രേഡ് -5 ടൂർണമെന്റിൽ സിംഗിൾസ് കിരീടവും തൊട്ടടുത്തയാഴ്ച്ച മരിയ ടൊനെസെസ്കുവിനൊപ്പം ചേർന്ന് ബഹമാസിലെ നസ്സാവുവിൽ നടന്ന ഗ്രേഡ് 4 ടൂർണമെന്റിൽ ഡബിൾസ് കിരീടവും നേടി. ബർലിംഗ്ടണിൽ നടന്ന ഗ്രേഡ് -5 ടൂർണമെന്റിലും ലെക്സിംഗ്ടണിൽ നടന്ന ഗ്രേഡ് -4 ടൂർണമെന്റിലും അവർ രണ്ടാമത്തെയും മൂന്നാമത്തെയും ജൂനിയർ സിംഗിൾസ് കിരീടങ്ങൾ നേടി. ഓറഞ്ച് ബൗൾ ടെന്നീസ് ചാമ്പ്യൻഷിപ്പിൽ 16 വയസ്സിന് താഴെയുള്ള കിരീടത്തോടെ ആൻഡ്രീസ്‌കു ഡൊമിനിക് ഷേഫറിനെ പരാജയപ്പെടുത്തുകയും എറിൻ റൂട്ട്‌ലിഫ്, ഗ്ലോറിയ ലിയാങ്, ഷാർലറ്റ് റോബില്ലാർഡ്-മില്ലറ്റ് എന്നിവർക്ക് ശേഷം ഇതു നേടുന്ന നാലാമത്തെ കനേഡിയൻ താരമായി.
2015: ITF അരങ്ങേറ്റം
ലാ പാസിൽ നടന്ന ഗ്രേഡ് -2 ടൂർണമെന്റിൽ സിംഗിൾസ്, ഡബിൾസ് കിരീടങ്ങൾ ഒരമിച്ചു നേടിക്കൊണ്ട് ബിയങ്ക ആൻഡ്രിസ്ക്യൂ സീസൺ ആരംഭിച്ചു. രണ്ടാഴ്ചയ്ക്ക് ശേഷം കോർഡോബയിൽ നടന്ന ഗ്രേഡ് 2 ടൂർണമെന്റിൽ അവർ തന്റെ മൂന്നാമത്തെ ജൂനിയർ ഡബിൾസ് കിരീടം നേടി. ഫ്രഞ്ച് ഓപ്പണിൽ ആൻഡ്രിസ്ക്യൂ തന്റെ ആദ്യ ജൂനിയർ ഗ്രാൻസ്ലാമിന് യോഗ്യത നേടിയെങ്കിലും പെൺകുട്ടികളുടെ സിംഗിൾസിലെ ആദ്യ റൌണ്ടിൽ റണ്ണറപ്പായ അന്ന കലിൻസ്കായയോടും പെൺകുട്ടികളുടെ ഡബിൾസിൽ രണ്ടാം റൗണ്ടിലും പരാജയപ്പെട്ടു. വിംബിൾഡണിൽ പെൺകുട്ടികളുടെ സിംഗിൾസിലെ ആദ്യ റൌണ്ടിലും പെൺകുട്ടികളുടെ ഡബിൾസിൽ രണ്ടാം റൌണ്ടിലും അവർ പുറത്തായി. ഓഗസ്റ്റിൽ ഗാറ്റിന്യൂവിൽ നടന്ന അവരുടെ ആദ്യത്തെ പ്രൊഫഷണൽ ടൂർണമെന്റായ ഒരു 25 കെ സീരീസ് മത്സരത്തിൽ 429-ാം നമ്പർ എലിസബത്ത് ഹാൽബാവർ, 288-ാം നമ്പർ ബാർബോറ സ്റ്റെഫ്കോവ, 206-ാം നമ്പർ ഷുക്കോ അയാമ, 275-ാം നമ്പർ വിക്ടോറിയ റോഡ്രിഗ്വെസ് എന്നിവരെ പരാജയപ്പെടുത്തിക്കൊണ്ട് ആൻഡ്രിസ്ക്യൂ ഫൈനലിലേക്ക് മുന്നേറി. ഫൈനലിൽ 155-ാം നമ്പർ അലക്സാ ഗ്ലാച്ച് അവരെ പരാജയപ്പെടുത്തി. സെപ്റ്റംബർ ആദ്യം, ക്യൂബെക്കിലെ റെപെന്റിഗ്നിയിൽവച്ച് നാട്ടുകാരിയായ റോബിലാർഡ്-മില്ലറ്റിനെതിരാ യ വിജയത്തോടെ അവർ തന്റെ ആദ്യത്തെ ജൂനിയർ ഗ്രേഡ് 1 കിരീടം നേടി. യുഎസ് ഓപ്പൺ ഗേൾസ് സിംഗിൾസ് മത്സരത്തിന്റെ ആദ്യ റൌണ്ടിൽ അവർ പരാജയം രുചിച്ചു. ഡിസംബറിൽ, 15 വയസ്സു പ്രായമുള്ളപ്പോൾ, 2009 ൽ ഗബ്രിയേല ഡാബ്രോവ്സ്കിക്ക് ശേഷം ഒരു ഗ്രേഡ്-എ ടൂർണമെന്റായ അണ്ടർ 18 ഓറഞ്ച് ബൗൾ നേടിയ ആദ്യത്തെ കാനഡക്കാരിയായി. 1984–85ൽ മേരി ജോ ഫെർണാണ്ടസിന് ശേഷംഅടുത്തടുത്ത വർഷങ്ങളിൽ അണ്ടർ 16, 18 വയസ്സിന് താഴെയുള്ള കിരീടങ്ങൾ നേടുന്ന ആദ്യ താരമായി അവർ മാറി; ക്രിസ് എവർട്ട് ഈ നേട്ടം കൈവരിച്ച മറ്റൊരു താരമാണ്.
2016: ആദ്യത്തെ ITF കരിയർ ടൈറ്റിൽ
ഓസ്‌ട്രേലിയൻ ഓപ്പണിൽ പെൺകുട്ടികളുടെ സിംഗിൾസ്, ഡബിൾസ് മത്സരങ്ങളിലും ആൻഡ്രിസ്ക്യൂ ടോപ് സീഡായിരുന്നു. ശരീരത്തിലെ  ഇടത് പേശിയിലെ സങ്കോചം, വലത് കണങ്കാലിലെ പ്രശ്നങ്ങൾ, കാലിലെ സമ്മർദ്ദം കാരണമുള്ള പൊട്ടൽ തുടങ്ങിയ പരിക്കുകൾ കാരണം മത്സരത്തിൽനിന്നു പിന്മാറുന്നതിനുമുമ്പ് സിംഗിൾസ്, ഡബിൾസ് എന്നിവയിൽ മൂന്നാം റൗണ്ടിലേക്ക് അവർ മുന്നേറിക്കൊണ്ടിരിക്കുകയായിരുന്നു. പരിക്കുകൾ ആറുമാസക്കാലത്തോളം തുടർന്നുവന്ന മത്സരങ്ങളിൽനിന്നു വിട്ടുനിൽക്കാൻ അവരെ പ്രേരിപ്പിച്ചു. ആറാം സീഡായി വിംബിൾഡൺ പെൺകുട്ടികളുടെ സിംഗിൾസ് മത്സരത്തിൽ കളിക്കാൻ അവർ മടങ്ങിയെങ്കിലും മൂന്നാം റൌണ്ടിൽ പരാജയപ്പെട്ടു. ഒരു മാസത്തിനുശേഷം ഗാറ്റിന്യൂ 25 കെ ടൂർണമെന്റിൽ, ആൻഡ്രിസ്കു തന്റെ കരിയറിലെ ആദ്യത്തെ പ്രൊഫഷണൽ കിരീടം എലിസബത്ത് ഹാൽബാവറിനെതിരെ നേരിട്ടുള്ള സെറ്റിനു നേടി. ഇതോടൊപ്പം നാട്ടുകാരിയായ ഷാർലറ്റ് റോബില്ലാഡ്-മില്ലറ്റിനോടൊപ്പം ഗാറ്റിന്യൂ ഡബിൾസ് കിരീടവും ആൻഡ്രീസ്ക്യു നേടി. സെപ്റ്റംബറിൽ നടന്ന യുഎസ് ഓപ്പണിൽ ജൂനിയർ ഗ്രാൻസ്ലാമിൽ ആൻഡ്രിസ്ക്യൂ ഇതുവരെയുള്ളതിലെ മികച്ച റൺസ് നേടി സിംഗിൾസിൽ സെമിഫൈനലിലും ഡബിൾസിൽ ക്വാർട്ടർ ഫൈനലിലും എത്തി. ഒക്ടോബർ മാസത്തിൽ സാഗ്വെനെയിൽ നടന്ന 50 കെയിൽ അവർ സിംഗിൾസ്, ഡബിൾസ് ഫൈനലിലെത്തി. രണ്ടാഴ്ചയ്ക്ക് ശേഷം 50 കെ ടെവ്‌ലിൻ വിമൻസ് ചലഞ്ചറിൽ ആൻഡ്രീസ്കു സിംഗിൾസിൽ ക്വാർട്ടർ ഫൈനലിലും ഡബിൾസിൽ സെമിഫൈനലിലും പ്രവേശിച്ചു.